Biasa Alami Kencing Tidak Lawas? Ini Tanda, Punca Dan Rawatan Yang Anda Perlu Tahu

Pernahkah anda dengar mengenai inkontinens urin? Kondisi ini sering berlaku kepada wanita dan juga warga tua. Antara
 tanda penyakit ini ialah kencing tak lawas atau kerap kencing.

Wanita lebih berisiko untuk menghidap inkontinens urin disebabkan oleh kehamilan, proses melahirkan anak dan menopaus. Namun, itu bukan bermaksud lelaki tidak akan diganggu kondisi ini.

Jika anda mengalami masalah ini, anda perlu tahu bahawa kondisi ini boleh dirawat. Namun, sebelum itu, jom kenali penyakit inkontinens urin, punca dan simptom-simptomnya.

Untuk mendapatkan lebih banyak informasi tentang Urologi, anda boleh dapatkannya
di sini
.

Apa itu penyakit inkontinens urin?

Penyakit inkontinens urin (
urinary incontinence
) adalah satu kondisi yang menyebabkan pesakit sukar untuk mengawal air kencing. Untuk pengetahuan anda, penyakit ini merupakan sesuatu yang lazim berlaku dan mempengaruhi hampir jutaan manusia di seluruh dunia.

Individu yang menderita dengan penyakit ini mudah terkencing apabila mereka batuk atau bersin. Selain itu, mereka juga alami kesukaran untuk menahan air kencing.

Kondisi ini bukan sahaja memalukan, malah ia juga akan menyukarkan pesakit untuk melakukan aktiviti harian.

Walaupun inkontinens urin boleh berlaku kepada sesiapa sahaja, namun ia lebih banyak terjadi di kalangan mereka yang sudah berusia. Ia juga lebih kerap menyerang wanita berbanding lelaki.

Ramai yang sangka penyakit ini adalah sebahagian daripada proses penuaan dan akan berlaku kepada sesiapa sahaja setelah mencecah usia tua.

Namun, tanggapan itu adalah tidak benar sama sekali. Malah, kondisi ini sebenarnya boleh dielakkan jika pesakit melakukan perubahan dari segi gaya hidup dan menjalani
rawatan yang bersesuaian.

Simptom utama inkontinens urin

Seperti yang ramai sudah tahu, simptom utama inkontinens urin ialah perasaan terdesak untuk membuang air kecil secara tiba-tiba. Oleh sebab itu, mereka selalu terkencing secara tidak sengaja.

Tambah lagi, mereka kerap kencing dan sering diganggu rasa tidak selesa kerana kencing tak lawas.

Walau bagaimanapun, bila dan bagaimana penyakit ini terjadi mungkin berbeza mengikut
jenis urin inkotinen yang pesakit alami.

Contoh jenis inkontinens urin adalah:

Inkontinens stres:
 Pesakit akan terkencing apabila terdapat tekanan pada pundi kencing, contohnya ketika pesakit batuk, bersin, ketawa, bersenam atau sedang mengangkat barang yang berat.

Inkontinens terdesak:
 Rasa ingin terkencing secara tiba-tiba dan mudah untuk terkencing. Selain itu, pesakit juga kerap ke tandas untuk kencing.

Inkontinens melimpah:
 Air kencing pesakit menitis secara berterusan.

Inkontinens fungsi:
 Limitasi dari segi fizikal ataupun mental yang menyebabkan pesakit sukar untuk membuang air kecil. Sebagai contoh, mereka yang menghidap atritis mungkin akan terkencing disebabkan kesukaran untuk membuka seluar.

Inkontinens campuran:
 Pesakit alami lebih daripada 1 jenis inkontinens.

Baca juga:

Orang Tua Kena Baca Ini Jika Alami Kencing Tak Lawas! #4 Itu Paling Penting

Keliru Sama Ada Alami Kencing Tak Lawas Atau Penyakit Lain? Ini Simptom Utamanya!

Punca dan faktor risiko inkontinens urin

Inkontinens urin bukanlah sejenis penyakit. Selalunya, kondisi ini muncul sebagai simptom penyakit lain yang mungkin belum didiagnosis.

Oleh sebab itu, mereka yang alami masalah kencing tak lawas perlulah berjumpa doktor untuk pemeriksaan lanjut. Jangan anggap perkara ini sebagai sesuatu yang normal dan sebahagian daripada proses penuaan.

Dengan bantuan doktor,
pesakit boleh mengenal pasti penyebab inkontinens yang dialami.

Ada banyak
punca inkontinens urin
, antaranya ialah:

1. Minum terlalu banyak minuman beralkohol

Pengambilan minuman beralkohol secara keterlaluan boleh menyebabkan pesakit mengalami inkontinens urin.

Alkohol merupakan minuman yang bersifat anti diuretik. Ini bermaksud, minuman ini akan menyebabkan pesakit alami peningkatan pengeluaran air kencing. Ini akan menyebabkan individu lebih kerap ke tandas untuk kencing.

Selain itu, ada beberapa minuman lain seperti kopi dan minuman berkarbonat yang mempunyai sifat yang sama.

Minuman ini, jika diambil dalam jumlah yang banyak akan menyebabkan pundi kencing menerima rangsangan yang berlebihan. Oleh sebab itu, pesakit akan rasa lebih terdesak untuk ke tandas selepas menikmati minuman ini.

Jika anda kerap mengalami inkontinens urin, mengurangkan pengambilan minuman beralkohol dan kafein dapat membantu anda untuk mengawal air kencing dengan lebih baik.

2. Mengambil ubat-ubatan untuk penyakit jantung dan darah tinggi

Ada beberapa ubat-ubatan yang akan menyebabkan pesakit kerap kencing.
 Antaranya ialah ubat yang digunakan untuk merawat penyakit jantung dan darah tinggi.

Jangan sesekali berhenti makan ubat jika anda mengalami masalah inkontinens urin. Sebaliknya, berhubung lah dengan doktor anda terlebih dahulu.

Selalunya, ubat-ubatan daripada 4 kategori ini akan menyebabkan individu mengalami inkontinens urin.

Sebagai contoh, diuretik,
alpha blockers
, antidepresan, sedatif dan pil tidur boleh menyebabkan pesakit sukar untuk mengawal pundi kencing.

3. Kehamilan

Inkontinens urin sewaktu kehamilan merupakan sesuatu yang lazim berlaku. Malah, 4 daripada 10 wanita akan alami keadaan ini ketika mengandung.

Selalunya, masalah ini akan sembuh dengan sendirinya setelah ibu melahirkan anak. Walau bagaimanapun, otot pada kawasan pelvis mungkin akan mengambil sedikit masa untuk sembuh dengan sepenuhnya.

Ketika mengandung, hormon yang dirembeskan oleh wanita hamil akan membuatkan tisu pada bahagian lantai pelvis mengendur untuk membolehkan otot meregang.

Apabila berat fetus semakin meningkat, ibu yang hamil boleh mengalami inkontinens stres disebabkan tekanan pada bahagian pundi kencing.

4. Menopaus

Sesetengah wanita akan alami inkontinens urin selepas mereka berhenti datang haid dan mencecah menopaus.

Wanita yang telah mencecah menopaus akan merembeskan hormon estrogen yang kurang daripada biasa.  Akibatnya, ureter atau saluran kencing akan jadi semakin lemah dan tidak sihat seperti dahulu.

Oleh sebab itu, wanita sukar untuk menahan kencing apabila mereka sudah lanjut usia. Sama seperti otot pada bahagian lain, ureter juga akan jadi makin lemah seiring dengan usia seseorang.

5. Penyakit neurologikal menyebabkan inkontinens urin

Individu yang mempunyai penyakit neurologikal seperti sklerosis berbilang, Parkinson, strok, tumor otak ataupun kecederaan tulang belakang mungkin akan mengalami inkontinens urin.

Pesakit selalunya akan mengalami masalah dengan isyarat saraf yang melibatkan kawalan pundi kencing.

Selain itu, kerosakan pada sistem saraf di bahagian pundi kencing dan lantai pelvis akibat penyakit sklerosis berbilang juga boleh menyebabkan inkontinens urin.

Komplikasi inkontinens urin

Individu yang mengalami inkontinens urin yang kronik akan mengalami komplikasi seperti:

Masalah kulit:
 Ruam dan jangkitan akibat kulit yang selalu basah dan lembap.

Jangkitan saluran kencing (UTI): inkontinens urin meningkatkan risiko pesakit untuk mengalami jangkitan pada saluran urin.

Kesan kepada hubungan peribadi:
 Disebabkan masalah yang timbul akibat inkontinens urin, pesakit mungkin akan alami masalah peribadi dalam hubungan ataupun kerja.

Rawatan dan pencegahan

Inkontinens urin merupakan masalah yang boleh dirawat.
Jika pesakit mempunyai penyakit lain yang menyebabkan kondisi ini, maka doktor akan fokus untuk merawat penyakit tersebut terlebih dahulu.

Ramai pesakit yang tidak tahu bahawa penyakit inkontinens urin yang mereka hadapi boleh diselesaikan melalui perubahan dari segi tingkah laku dan gaya hidup.

Antaranya ialah:

1. Elakkan inkontinens urin dengan melakukan senaman kegel

Jika anda mempunyai masalah inkontinens urin akibat stres, maka senaman kegel mungkin dapat membantu.
 Senaman ini dapat membantu pesakit untuk menguatkan otot yang terlibat untuk mengawal urinasi. Pesakit juga akan kurang alami rasa ketidakselesaan akibat kencing tak lawas selepas melakukan kegel.

2. Latihan pundi kencing

Pesakit boleh mengawal pundi kencing jika mereka hanya pergi tandas pada waktu-waktu tertentu. Cara yang terbaik untuk bermula ialah dengan menyimpan diari pundi kencing yang mencatatkan masa setiap kali pesakit perlu ke tandas.

Sebagai permulaan, cuba tahan kencing selama 10 minit sebelum ke tandas. Kemudian, pastikan anda boleh jarakkan lawatan ke tandas selama 2.5 hingga 3.5 jam sekali.

3. Menurunkan berat badan

Berat badan berlebihan akan meletakkan lebih banyak stres pada kawasan pundi kencing. Dengan menurunkan berat badan, pesakit dapat mengawal pundi kencing dengan lebih baik.

Jika anda mempunyai berat badan berlebihan, cuba berhubung dengan doktor anda mengenai masalah inkontinens urin yang dialami. Beliau mungkin dapat merangka pelan yang bersesuaian untuk menyelesaikan masalah berat badan berlebihan yang dialami.

4. Ubah gaya pemakanan untuk elakkan inkontinens urin

Elakkan mengambil terlalu banyak minuman yang mengandungi kafein, soda dan alkohol. Semua minuman ini boleh menyebabkan kondisi pesakit jadi semakin teruk.

Selain itu, cuba berhenti merokok. Merokok bukan sahaja akan membuatkan penyakit inkontinens urin menjadi lebih tidak terkawal, ia juga merupakan punca pelbagai jenis penyakit lain.

Langkah pencegahan inkontinens urin

Inkontinens urin tidak selalunya boleh dicegah. Walau bagaimanapun, ada beberapa langkah yang boleh diambil untuk mengurangkan risiko kondisi ini:

Lakukan senaman kegel, terutamanya ketika mengandung.

Pastikan anda mempunyai berat badan yang sihat.

Ambil makanan yang mengandungi serat untuk elakkan sembelit.

Tinggalkan alkohol dan amalan merokok.

Elakkan mengangkat benda yang berat.

Elakkan makanan yang bersifat diuretik seperti kafein dan makanan yang asidik.

Bila anda perlu berjumpa doktor?

Ramai pesakit yang alami inkontinens urin atau kencing tidak lawas rasa malu untuk berbincang dengan doktor mengenai kondisi yang dialami.

Walau bagaimanapun, kondisi yang dialami tidak akan sembuh jika pesakit sering menunda-nunda janji temu bersama doktor. Untuk pengetahuan anda, kondisi ini merupakan sesuatu yang lazim dan tidak perlu rasa malu untuk bercakap tentangnya.

Inkontinens urin boleh mengganggu kehidupan pesakitnya, tidak kiralah secara fizikal ataupun mental.

Penting untuk anda mendapatkan nasihat pakar kerana kondisi ini selalunya berlaku disebabkan penyakit lain yang mungkin belum didiagnosis.

Selain itu, individu yang alami masalah ini juga mungkin akan mengalami kesukaran untuk bersosial kerana perlu kerap ke tandas.

Malah, orang tua yang mempunyai inkontinens urin yang tidak dirawat mempunyai risiko yang besar untuk jatuh dan alami kecederaan disebabkan oleh kekerapan mereka ke tandas.


Normal Jika Wanita Gemar Tindik Telinga, Ini Yang Anda Perlu Tahu Sebelum Buat!

Perbuatan tindik telinga adalah normal dan dilakukan bagi membolehkan individu meletakkan
perhiasan pada telinga mereka
.

Meskipun ia mungkin sudah jadi
kebiasaan buat para wanita
, namun wujud juga lelaki yang mahu melakukannya untuk tujuan yang sama.

Pun begitu, kalian jangan terus membuat keputusan tanpa pertimbangan terlebih dahulu ya? Ia mungkin boleh mendatangkan bahaya!

Sebelum tindik telinga, ketahui perkara ini!

Relaks, jangan terus mengambil
keputusan untuk menindik telinga
 ataupun pada mana-mana kawasan muka anda seperti hidung, kening, bibir atau lain-lain.

Ada beberapa perkara yang kalian mesti ambil tahu termasuklah:

#1. Pastikan anda betul sudah bersedia

Perkara paling utama adalah anda perlu memastikan bahawa diri sendiri sudah bersedia secara mental dan fizikal.

Dapatkan nasihat orang di sekeliling anda tentang perkara ini dan jika mereka bersetuju, tetapkan hati kalian dan mula cari
pakar penindik telinga yang sesuai
!

#2. Dapatkan khidmat pakar yang bertauliah

Selepas itu, anda perlu mencari pakar atau profesional dalam bidang menindik dengan memastikan mereka merupakan individu atau pusat yang sudah berdaftar dan mempunyai lesen.

Untuk lebih pasti, sila berjumpa terlebih dahulu
dengan doktor pakar dermatologi
 di hospital untuk mendapatkan nasihat dan cadangan.

#3. Gunakan alat tindik yang disteril

Tiba sahaja anda ke
tempat menindik telinga tersebut
, pastikan mereka menggunakan peralatan-peralatan yang bersih dan selamat seperti jarum yang sudah disterilkan.

Dalam pada itu, pastikan juga mereka memakai sarung tangan yang bersih ketika menindik telinga atau kawasan lain yang anda ingini.

Ini sangat penting untuk mengelak kawasan yang ditindik daripada
 terkena jangkitan bakteria
, kuman atau virus yang boleh mendatangkan bahaya.

Selepas menindik pula, pastikan mereka membersihkan kawasan yang ditindik dengan cermat dan teliti menggunakan peralatan yang juga telah disterilkan.

#4. Tindik telinga memang akan menyakitkan

Ini adalah persoalan utama yang akan bermain dan berlegar di fikiran individu yang ingin melakukannya bukan?

Ya,
 ia memang akan menyakitkan
 namun untuk seketika sahaja dan pengalaman ini mungkin berbeza bergantung kepada individu.

Pun begitu, sila berjumpa dengan doktor segera untuk mendapatkan rawatan lanjutan sekiranya kesakitan itu terlalu teruk.

#5. Elakkan kawasan bertindik daripada terkena air

Seusai sahaja anda sudah siap menindik, sila elakkan kawasan tersebut daripada terkena air terutamanya kandungan air yang kotor.

Antara tempatnya adalah kawasan air bertakung seperti kolam renang, sungai atau pantai kerana ia mungkin kotor dan mampu
menjejaskan proses pemulihan luka
.

Sekiranya anda masih mahu melakukannya juga, mungkin tiada masalah namun kalian perlu melindungi kawasan bertindik dengan menampal plaster padanya.

Bila anda boleh tindik telinga?

Sebenarnya, tiada sebarang waktu ketetapan yang mengatakan anda boleh atau tidak melakukan perbuatan ini dan ia adalah terpulang kepada anda.

Kebanyakan individu terutama golongan wanita juga sudah ditindik sewaktu
mereka masih lagi bayi
 dan tidak perlu risau akan perkara itu kelak.

Namun jika anda sebagai wanita yang belum bertindik dan ingin melakukannya, sila pastikan kalian tidak melakukannya ketika sedang hamil.

Menurut kajian, wanita yang hamil atau yang baru sahaja melahirkan anak perlu menunggu sekurang-kurangnya 3 bulan
sebelum menindik telinga
.

Ini adalah bertujuan untuk menormalkan kembali tubuh badan dan keseimbangan hormon sebelum menghadapi trauma menindik telinga.

Adakah wujud sebarang bahaya tindik telinga?

Baiklah, sekarang kita berbalik semula kepada persoalan utama artikel ini iaitu adakah wujud sebarang bahaya tindik telinga atau kawasan lain?

Jawapan mudahnya adalah ya, memang ada risiko jika ia dilakukan dengan cara atau kaedah yang tidak betul antaranya:

Reaksi alahan

Pendarahan

Pembengkakan

Pembentukan parut keloid

Kekoyakan pada kulit

Kegatalan pada kulit

Sekiranya aspek kebersihan dan keselamatan tidak dijaga, maka risiko jangkitan akan menjadi semakin tinggi.

Oleh itu, sila bersihkan kawasan bertindik dengan lebih berwaspada dengan mengikuti nasihat yang diberikan oleh doktor.

Bagaimana menjaga kawasan bertindik?

Untuk mengelakkan bahaya tindik telinga seperti yang kami nyatakan di atas tadi, terdapat beberapa pantang larang yang kalian perlu ikuti.

Seusai prosedur menindik telinga, anda perlu memberi perhatian yang lebih terhadap penjagaannya dan berikut merupakan antara perkara-perkara yang perlu diberi perhatian:

Jauhkan produk seperti minyak wangi, minyak rambut, syampu dan lain-lain produk berbahaya daripada
anting-anting atau subang

Pastikan baju atau rambut anda tidak mengganggu atau terlekat pada perhiasan yang dipakai

Elakkan daripada berenang di sungai atau laut sekurang-kurangnya dua minggu selepas menindik telinga bagi mengelak dijangkiti bakteria

Tanggalkan perhiasan anda jika melakukan aktiviti sukan yang memerlukan helmet kerana ia akan memberi tekanan terhadap kawasan bertindik

Selepas 6 ke 8 minggu, kalian sudah bebas untuk melakukan aktiviti kegemaran anda semula.

Pun begitu, anda juga mungkin mahu mempertimbangkan untuk
membalut atau menutup kawasan bertindik
 menggunakan plaster untuk melindunginya sehingga benar-benar pulih.


Dah Cuba Berdiet Tapi Berat Badan Turun Naik? Ini Kesan Diet Yoyo Yang Mungkin Anda Terlepas Pandang

Terdapat sejenis diet atau gaya pemakanan yang disebut sebagai diet yoyo. Jenis diet ini digelar seperti berikut disebabkan kesannya seperti permainan yoyo yang turun naik, melambangkan berat badan anda
yang turun naik dalam masa yang singkat. Anda mungkin ingin tahu dengan lebih lanjut mengenai jenis diet yoyo ini dan apakah kesannya kepada tubuh badan.

Apakah yang dimaksudkan dengan diet yoyo?

Secara umumnya, diet yoyo merupakan keadaan di mana anda mengalami kehilangan berat badan tetapi berat kembali naik dalam tempoh masa yang sekejap.

Keadaan ini juga boleh berlaku berulang kali kepada anda.

Jenis diet yoyo ini juga dikenali dengan nama
yoyo effect
 atau
weight cycling
.

Kesan diet ini sering kali berlaku dalam kalangan mereka yang kerap bertukar-tukar jenis diet atau corak pemakanannya.

Ia juga boleh berlaku kepada mereka yang kembali ke tabiat pemakanan asal setelah berjaya menurunkan berat badan.

Sekiranya kesan yoyo ini berlaku, berat badan anda mungkin akan kembali kepada paras sebelum anda menjalani diet khusus untuk menurunkan berat badan.

Bahkan, berat badan anda juga mungkin akan kembali dengan angka yang lebih besar daripada sebelum itu.

Kesan diet yoyo kepada kesihatan anda

Ramai daripada kita yang mencuba pelbagai jenis diet mungkin tidak sedar bahawa diri kita sedang mengalami kesan yoyo.

Jika kesan jenis diet ini terus berlaku, ia boleh menyebabkan masalah kesihatan yang agak buruk kepada tubuh badan.

Kesan diet ini boleh meningkatkan risiko penyakit tertentu memandangkan seseorang itu cenderung untuk mengehadkan jumlah makanan sehingga menjadi sangat sedikit.

Apabila anda mengehadkan pengambilan makanan, ia boleh meningkatkan paras hormon kortisol atau hormon yang menyebabkan stres.

Apabila hormon ini dihasilkan dengan terlalu banyak,
ia boleh menggalakkan perkembangan penyakit kanser
,
diabetes jenis 2
 dan
juga penyakit jantung
.

Selain itu, diet yang tidak sihat juga boleh menyebabkan peningkatan jisim lemak dalam tubuh dan berkurangnya jisim otot.

Malah, satu kajian juga menunjukkan bahawa, kesan diet ini boleh menyebabkan peningkatan lemak di kawasan perut.

Jika ini berlaku, ia boleh mendedahkan anda kepada pelbagai risiko penyakit kronik.

Bukan hanya fizikal, jenis diet yoyo juga menjejaskan psikologi anda

Selain akibatnya terhadap fizikal, kesan jenis diet yoyo juga boleh berlaku terhadap keadaan psikologi anda.

Kenaikan berat badan semula sejurus selepas anda berjaya menurunkannya boleh membuatkan anda berasa putus asa.

Semua orang mengetahui bahawa untuk menurunkan berat badan ini bukanlah satu perkara yang mudah.

Oleh itu, jika berat badan kembali naik dan perlu berdiet semula daripada peringkat awal, ia boleh membuatkan anda berasa lebih sukar untuk melakukannya.

Satu kajian yang dilaksanakan pada tahun 2011 menyatakan bahawa, individu yang mengalami kesan diet ini mempunyai rasa kepercayaan diri yang lebih rendah terhadap tubuh badan mereka berbanding mereka yang tidak mengalaminya.

Bukan itu sahaja, seseorang yang mengalami kesan jenis diet yoyo juga boleh mengalami depresi disebabkan mereka tidak berkemampuan untuk menurunkan berat badan dan mengekalkannya.

Walaupun anda mungkin mengalami kesan diet yoyo ini, ia bukanlah satu pengakhiran yang membuatkan anda berputus asa.

 Ia sepatutnya menjadi sebab untuk anda terus bersemangat dalam membuat perubahan jangka panjang terhadap diet dan gaya hidup anda.

Ini boleh membantu anda untuk mengekalkan berat badan yang ideal.

Tip untuk mengelakkan kesan diet ini kepada tubuh

Terdapat beberapa cara atau tip yang boleh anda ikuti untuk memastikan agar kesan diet ini tidak berlaku ketika anda sedang berdiet:

#1. Tukar fokus diet anda

Jika anda mahukan kesan penurunan berat badan ini bertahan lebih lama, cuba kekalkan berat badan yang telah berkurangan.

Mengekalkan berat badan setelah ia mengalami penurunan ternyata sedikit sukar berbanding ketika anda menurunkannya.

Oleh itu, jangan terlalu bergantung kepada jumlah makanan harian anda semata-mata.

Anda juga perlu mengubah gaya hidup anda kepada yang lebih sihat seperti kekal aktif dan memilih jenis makanan yang sihat.

#2. Jangan bertukar-tukar jenis diet

Sebelum anda memulakan diet, cari maklumat terlebih dahulu berkenaan jenis diet yang paling sesuai dengan diri anda.

Jangan bertukar-tukar kepada diet yang lain setelah anda memilih satu jenis diet untuk diamalkan.

Selain itu, kekalkan gaya pemakanan yang sihat setelah berat badan mengalami penurunan.

#3. Pantau berat badan anda

Pemantauan berat badan dengan kerap boleh membantu anda untuk menurunkan berat.

Namun, sekiranya berat badan tidak turun-turun, anda tidak perlu berasa stres.

Ini kerana, stres boleh menjejaskan diet anda. Jika berat badan anda sudah mengalami penurunan pula, jangan lupa untuk terus mengamalkan gaya pemakanan yang sihat.


Pembedahan C-section: Apa yang Anda Perlu Tahu?

Pembedahan
C-section
 atau lebih dikenali sebagai pembedahan caesarean merupakan prosedur melahirkan bayi menggunakan kaedah pembedahan. Kaedah
C-section
mungkin terpaksa digunakan sekiranya terdapat banyak komplikasi kehamilan yang menyukarkan ibu untuk melahirkan anak secara normal atau proses melahirkan bayi secara normal akan membahayakan bayi atau ibu. Selain itu juga, kaedah ini boleh digunakan untuk ibu yang tidak mahu bersalin secara normal.

Apa yang akan berlaku jika anda menggunakan kaedah
C-section?
Walaupun bayi anda berkemungkinan besar selamat dilahirkan, tubuh badan anda memerlukan masa yang lebih lama untuk sembuh berbanding mereka yang melahirkan anak secara normal. Oleh itu, anda perlu lebih berhati-hati dalam proses menjaga tubuh badan anda dengan berpandukan kepada perkara-perkara berikut.

Persiapan sebelum melakukan
C-section

Jika anda dan doktor sudah bersedia untuk
C-section
, jadual pembedahan akan ditetapkan. Doktor anda akan berbincang dengan anda tentang pembedahan dan potensi-potensi risiko yang mugkin dialami. Ketika ini, anda wajar bertanya dan berkongsi kebimbangan, ketakutan yang akan menyediakan anda untuk operasi pembedahan.

Anda juga perlu melakukan beberapa ujian sebelum melakukan
C-section
untuk memastikan kumpulan darah serta isu medikal anda yang lain. Keputusan ujian-ujian ini juga akan menyediakan informasi lengkap tentang kondisi kesihatan anda yang akan membantu sekiranya anda memerlukan pemindahan darah. Konsultasi bersama pakar bius juga akan berlangsung bagi membincangkan pilihan anestesia yang terbaik buat anda.

Pakar perubatan anda juga akan mengigatkan anda untuk berpuasa dalam tempoh lapan hingga dua belas jam sebelum pembedahan.

Sebelum masuk ke dewan pembedahan, cuba bertenang dan berfikiran positif. Ini sedikit sebanyak akan membantu pembedahan
C-section
anda.

Proses penyembuhan selepas melakukan
C-section

Proses penyembuhan selepas pembedahan
C-section
adalah penting untuk kesihatan ibu. Kebiasaanya, proses ini akan mengambil masa yang lebih lama berbanding mereka yang melahirkan bayi secara normal. Anda dan bayi mungkin terpaksa diwadkan di hospital sekurang-kurangnya tiga atau empat hari. Mereka yang bersalin normal pula hanya perlu diwadkan di hospital selama satu atau dua hari sahaja.

Selepas melahirkan, anda akan dibawa ke bilik penyembuhan. Sejurus selepas kesan bius hilang, anda akan mula berasa tidak selesa pada bahagian perut anda. Bagi mengawal kesakitan ini, anda boleh meminta bantuan ubat-ubatan daripada staf perubatan di situ seperti ubat penahan sakit.

Dalam tempoh 24 jam selepas pembedahan pula, jururawat akan membantu anda menanggalkan
catheter
 dan IV. Kemudian, doktor akan menggalakkan anda untuk bangun dan berjalan perlahan-lahan di kawasan sekitar demi mengelakkan penggumpalan darah berlaku dalam tubuh badan. Selepas itu, anda mungkin akan berasa lapar. Anda boleh mulakan dengan pengambilan makanan pepejal perlahan-lahan. Anda juga mungkin berasa badan anda penuh angin namun anda tidak perlu risau kerana ia adalah normal yang menunjukkan usus-usus anda berfungsi dengan normal.

Apa-apa sahaja perkara yang mendatangkan tekanan kepada kawasan yang dibedah akan mendatangkan ketidakselesaan, namun akan beransur hilang mengikut tempoh masa. Apabila anda batuk, bersih atau ketawa, gunakan tangan anda untuk menekap bahagian luka. Sesampainya anda di rumah, elakkan beberapa aktiviti berat seperti memandu sekurang-kurang enam minggu atau lebih.

Selepas dua minggu, anda perlu ke hospital untuk memastikan luka anda sembuh dengan sebetulnya. Selepas enam minggu pula, anda masih perlu ke hospital untuk memeriksa kondisi kesihatan anda. Sepanjang tempoh penyembuhan, ikuti nasihat doktor dan sentiasa berfikiran positif bagi mendapatkan kesembuhan yang terbaik.

Walaupun pembedahan
C-section
mempunyai risikonya, anda berpeluang menimba pengalaman melakukannya. Jika anda mempunyai pengetahuan yang memadai dan sentiasa berkomunikasi dengan pakar perubatan selain boleh mengawal emosi, anda mungkin dapat menyimpulkan bahawa pembedahan
C-section
ini tidak perlu menjadi satu kerisauan buat anda.

Hello Health Group
 tidak menyediakan nasihat perubatan, diagnosis, atau rawatan.


Risiko Kesihatan Kanak-kanak Obesiti

Jumlah kanak-kanak yang mengalami obesiti kian meningkat dari hari ke hari. Kondisi ini tidak wajar dipandang enteng kerana mereka yang menghidapi kondisi ini berpeluang menghidapi penyakit
inferiority complex
 serta mempunyai pergerakan yang terhad. Tambahan itu lagi, kanak-kanak obesiti lebih mudah diserang penyakit kronik seperti diabetes dan masalah kardiovaskular.

Apakah itu obesiti?

Obesiti bukanlah sejenis penyakit yang sukar untuk dikenalpasti. Obesiti merupakan satu kondisi individu yang mempunyai lemak berlebihan pada tubuh badannya. Kondisi ini merupakan sejenis penyakit berbahaya yang mampu mendatangkan kesan negatif kepada manusia.

Faktor risiko

Diet: Pengambilan makanan yang tinggi kalori seperti makanan segera merupakan pendorong utama masalah obesiti dalam kalangan kanak-kanak. Gula-gula, manisan dan minuman bergula juga merupakan faktor utama pertambahan berat badan.

Televisyen: Menurut kajian, jika televisyen diletakkan di dalam bilik tidur kanak-kanak, ia akan mendatang kesan negatif kepada tubuh badan mereka. Ini kerana mereka akan menghabiskan banyak masa menonton televisyen lalu malas untuk melakukan aktiviti dan senaman.

Genetik: Obesiti juga dipengaruhi oleh genetik. Jika ibu atau bapa mengalami obesiti, anak-anak juga berisiko untuk mengalaminya.

Pemakanan yang tidak sihat: Pengambilan snek atau makanan penuh kalori pada waktu yang tidak tetap tanpa aktiviti fizikal turut menyumbang kepada masalah pengawalan berat badan bagi kanak-kanak.

Kurang bersenam: Kanak-kanak yang tidak banyak melakukan aktiviti senaman lebih berisiko mengalami pertambahan berat badan kerana mereka tidak membakar kalori sepertimana kanak-kanak normal yang lain. Aktiviti sedentari seperti menonton televisyen atau bermain permainan video juga akan menyumbang kepada permasalahan ini.

Psikologi: Masalah peribadi, ibu bapa atau keluarga juga mampu meningkatkan risiko kanak-kanak itu mengalami obesiti. Sesetengah kanak-kanak akan makan untuk melupakan diri daripada masalah, mengawal emosi serta melawan kebosanan.

Kesan jangka masa panjang

Kanak-kanak obesiti berisiko untuk menghidapi kondisi-kondisi kesihatan seperti berikut:

Kolesterol tinggi.

Penyakit jantung: Kanak-kanak obesiti amat mudah diserang dislipedimia dan hipertensi.

Diabetes.

Masalah tulang: Kanak-kanak obesiti mungkin akan menghidapi komplikasi anatomi.

Masalah pernafasan seperti asma dan apnea tidur.

Masalah kulit seperti infeksi fungus, jerawat serta ruam.

Diskriminasi sosial: Selain menghidapi kesihatan fizikal yang kurang baik. Kanak-kanak obesiti juga kerap menjadi mangsa diskriminasi sosial. Ini akan menyebabkan hilangnya keyakinan diri sekaligus menjejaskan prestasi akademik dan keupayaan bersosial mereka.

Apa yang perlu dilakukan oleh ibu bapa untuk membantu?

Jika anda mempunyai anak obesiti, anda perlu sentiasa mengingatkan mereka bahawa anda sentiasa bersamanya. Persepsi kanak-kanak terhadap diri mereka sendiri selalunya akan berdasarkan kepada persepsi ibu bapa mereka. Jika anda lebih bersikap terbuka untuk menerima mereka seadanya, mereka akan berasa lebih tenang.

Berbincanglah mengenai kondisi tersebut dengan anak anda. Pastikan mereka faham bahawa obesiti merupakan satu kondisi atau penyakit yang mampu mendatangkan pelbagai kesan negatif yang lain. Biarkan mereka tahu bahawa anda akan sedaya upaya membantunya. Mula menukar diet keluarga anda dan rutin senaman bagi membantu anak anda mengawal berat badan serta membesar dengan sihat.

Hello Health Group
 tidak menyediakan nasihat perubatan, diagnosis, atau rawatan.


Perut Mengeras Semasa Hamil? Ini Sebabnya! Setiap Trimester, Lain Punca!

Eh, kenapa perut keras sahaja,
baby dalam kandungan
 ada masalah ke? Bertenang ibu, jom Hello Doktor bantu untuk fahami punca perut mengeras semasa hamil.

Untuk mendapatkan lebih banyak info tentang Kehamilan, sila dapatkannya
di sini.

Perubahan tubuh: Perut mengeras ketika hamil

Tempoh kehamilan
 adalah pengalaman yang luar biasa. Selain melibatkan perubahan kehidupan, tubuh anda juga turut berubah dari masa ke masa.

Salah satu simptom kehamilan yang tidak dijangka adalah keadaan perut yang mengeras.

Ya, memasuki trimester ke-3, iaitu
waktu menghampiri tempoh bersalin,
perut ibu akan menjadi keras.

Tetapi anda perlu tahu, keadaan perut mengeras semasa hamil juga boleh berlaku bermula pada trimester pertama.

Jadi apakah punca ia berlaku? Adakah petanda kandungan bermasalah?

Kenapa perut mengeras semasa hamil?

Bagi
anda yang pertama kali berbadan dua
, sensasi perut mengeras ketika mengandung pasti boleh menyebabkan timbulnya rasa risau, kan?

Adakah ia
kekejangan perut
 atau kontraksi?

Berikut adalah beberapa punca yang mendasari situasi perut mengeras ketika hamil mengikut trimester:

#Trimester pertama

Dalam trimester pertama, antara minggu 1 hingga 12, terdapat 3 sebab untuk perut mengeras ketika hamil:

Regangan

Kembung

Dalam
kes jarang berlaku, keguguran

Perut berangin atau sembelit

Keadaan
perut berangin adalah masalah biasa ketika mengandung
 dan boleh menyebabkan kekejangan atau kesakitan yang sangat menyakitkan.

Sembelit juga situasi normal untuk terjadi pada awal kehamilan.

Kedua-dua masalah itu didasari oleh perubahan hormon kehamilan yang melambatkan fungsi saluran gastrousus.

Kandungan zat besi
 dalam
vitamin pranatal
 turut boleh menyebabkan najis mengeras.

Kesakitan tumbesaran bayi

Dari masa ke masa, bayi dalam kandungan akan membesar dan tisu serta ligamen di sekeliling akan mengalami ketegangan.

Kesemua pergerakan itu boleh menyebabkan perut sakit, berasa sesak dan kekejangan.

Masalah keguguran

Perut mengeras semasa hamil boleh menjadi
petunjuk keguguran
 sebelum minggu ke-20.

Walau bagaimanapun, situasi yang menyedihkan ini paling kerap berlaku sebelum minggu ke-12 kehamilan.

Kehilangan kandungan juga mempunyai gejala lain seperti:

Kesakitan teruk atau kekejangan pada bahagian belakang badan

Tompokan merah atau coklat pada seluar dalam

Keputihan faraj mengandungi darah beku

Adakalanya keguguran boleh berlaku tanpa amaran. Ini kerana biasanya keguguran trimester pertama disebabkan oleh faktor di luar kawalan anda.

Punca perut mengeras semasa hamil #Trimester kedua

Semasal berbadan dua, ligamen yang meregang ketika tumbesaran rahim boleh mengakibatkan wujudnya rasa sakit tajam.

Kesakitan ini biasanya berlaku dengan perubahan kedudukan, seperti duduk hingga berdiri mahupun membongkok.

Bagi sesetengah wanita,
mereka mula berasakan kontraksi rahim
 dan ia boleh berlaku secara berkala pada trimester kedua, antara minggu ke-13 hingga 24.

Ia dikenali sebagai Braxton-Hicks – kontraksi palsu atau kontraksi latihan, yang bertujuan untuk mempersiapkan rahim
bagi melahirkan anak.

Braxton-Hicks adalah keadaan normal untuk dialami dan boleh berlangsung sekitar 30 saat hingga 1 minit. Tetapi adakalanya berlanjutan sehingga 2 minit.

Ia tidak sesakit kontraksi untuk melahirkan, namun masih akan menyebabkan kesakitan dan ketidakselesaan.

Terdapat beberapa perkara boleh mencetuskan atau memburukkan lagi kontraksi Braxton-Hicks:

Aktiviti seks atau rangsangan seksual

Dehidrasi

Pundi kencing penuh

Tendangan tajam bayi

Sekiranya anda berasa perut mengeras ketika hamil adalah sesuatu yang lebih daripada kontraksi palsu atau kesakitan regangan ligamen, dapatkan pemeriksaan doktor segera.

Jumpa doktor secepat mungkin!

Jika terdapat gejala di bawah, maklumkan kepada doktor. Ini kerana ia mungkin petanda
kelahiran pramatang:

Kontraksi kuat dan jarak rapat

Rasa sakit kontraksi tidak reda dengan rehat atau selepas minum air

Ada cecair keluar daripada faraj

Berlaku pendarahan faraj

#Trimester ketiga

Perut mengeras ketika mengandung yang berkaitan dengan Braxton-Hicks akan menjadi lebih kerap disertai peningkatan rasa sakit pada trimester ini.

Biasanya akan dialami dalam beberapa minggu terakhir kehamilan, saat rahim bersedia untuk
proses kelahiran bayi.

Tetapi bagaimana membezakan antara Braxton-Hicks atau
kontraksi sebenar
?

Braxton-Hicks vs saat melahirkan

Masih keliru antara kedua-dua jenis kontraksi ini?

Biasanya sebarang perubahan kedudukan, minum segelas air atau berjalan dengan perlahan boleh melegakan Braxton-Hicks.

Kontraksi palsu

Kadar intensiti dan kekerapan tidak teratur

Tidak selesa

Boleh dihilangkan dengan rawatan rumah seperti berbaring

Tiada tanda lain untuk melahirkan anak

Kontraksi sebenar

Jarak kontraksi semakin dekat dan bertambah kuat

Rasa amat menyakitkan

Sebarang rawatan di rumah tidak membantu melegakan

Disertai dengan tanda untuk melahirkan lain

Tanda anda bakal bersalin yang lain adalah:

Sakit bahagian belakang atau kekejangan yang berterusan

Air jernih mengalir keluar daripada faraj – petanda
air ketuban
 telah pecah

Keputihan disertai darah

Ingin mengetahui tarikh jangkaan bersalin anda dengan lebih tepat? Kira EDD anda di
kalkulator tarikh bersalin
 kami.

Risau perut mengeras semasa hamil? Berjumpalah dengan doktor

Sekiranya mempunyai kebimbangan tentang keadaan perut mengeras semasa hamil mahupun kontraksi yang terjadi, lakukan pemeriksaan doktor.

Mereka pastinya bersedia untuk membantu merungkai segala kerungsingan yang dialami untuk memastikan kandungan anda dalam keadaan selamat.


6 Nutrien WAJIB Ada Dalam Susu Ibu Hamil, Barulah Janin Membesar Dengan Baik

Pengambilan susu
semasa mengandung
 adalah pemakanan lengkap yang diperlukan oleh
wanita berbadan dua.
 Jadi apakah kandungan perlu ada dalam susu untuk ibu mengandung trimester pertama dan seterusnya?

Untuk mendapatkan lebih banyak info tentang Kehamilan, sila dapatkannya
di sini.

Susu untuk ibu hamil

Dalam
tempoh kehamilan
, mengamalkan aspek pemakanan seimbang amat bermanfaat kepada ibu dan anak yang belum lahir.

Seperti susu, ia mempunyai banyak komposisi bahan yang penting dalam menjaga kesihatan tubuh wanita hamil.

Dalam masa yang sama, susu untuk ibu hamil sangat baik untuk tumbesaran janin dalam kandungan.

Tempoh kehamilan
 adalah penting untuk ibu dan bayi.

Oleh itu, amat mustahak untuk selalu memantau pemakanan yang diberikan kepada
janin di dalam rahim
.

Selain penjagaan pemakanan, seorang
bakal ibu juga tidak boleh terlalu letih atau tertekan
.

Ini kerana keadaan mental ibu turut akan mempengaruhi
tahap kesihatan bayi di dalam kandungan
.

Tetapi apakah kandungan penting yang perlu ada dalam susu untuk ibu mengandung trimester pertama?

Susu untuk ibu mengandung trimester pertama

Terdapat begitu banyak pilihan susu untuk wanita hamil yang boleh dipilih di pasaran, betul tak?

Ada juga pilihan susu khas untuk mengurangkan
simptom mual
 pada
awal kehamilan
.

Umumnya, pengambilan susu adalah sangat membantu buat bakal ibu yang kehilangan selera makan.

Bahkan, kandungan nutrien yang terdapat dalam susu juga penting buat ibu dan bayi.

Bagi memastikan ibu dapat memenuhi keperluan nutrisi sepanjang tempoh kehamilan, adalah penting untuk menyemak kandungan bahan dalam susu tersebut.

Antara kandungan utama dalam susu untuk ibu hamil trimester pertama adalah:

Protein

Ia berfungsi untuk proses pembentukan tisu dalam badan khususnya pada janin seperti penghasilan otot, menjaga kesihatan ibu mengandung dan tulang janin serta pelbagai manfaat lain.

Kandungan protein dalam susu untuk ibu hamil juga digunakan dalam pembentukan darah dan
cairan ketuban
 yang sihat dan menjadi antibodi bagi
wanita mengandung dan janin.

Protein susu dikelaskan sebagai protein lengkap, bermaksud ia mengandungi semua asid amino yang diperlukan untuk memastikan tubuh berfungsi dengan optimum.

Di samping itu, protein susu juga sangat mudah dicerna dan diserap, oleh itu badan dapat menggunakan semua protein yang diambil.

Kalsium dalam susu untuk ibu mengandung trimester pertama

Nutrien lain untuk wanita hamil yang sangat diperlukan adalah kalsium.

Tubuh akan menggunakan kalsium untuk membantu membina tulang, gigi, jantung, otot dan saraf
bayi yang sedang berkembang
.

Sekiranya bakal ibu tidak mempunyai cukup kalsium yang beredar di dalam darah, tubuh akan menarik kalsium daripada tulang anda untuk membekalkan bayi dengan keperluannya.

Situasi ini meningkatkan risiko anda terkena osteoporosis atau tulang rapuh yang cenderung akan patah, kemudian hari nanti.

Sebagai tambahan, kalsium telah terbukti sangat baik bukan sahaja untuk kesihatan tetapi juga bagi
bekalan susu ibu
, yang membolehkan
penyusuan eksklusif
 dilakukan nanti.

Vitamin D

Komposisi penting dalam susu untuk ibu mengandung yang lain adalah vitamin D. Ia berperanan dalam pembentukan tulang dan tisu pada janin.

Vitamin D perlu bergabung dengan kalsium, kerana tanpanya anda tidak akan dapat menyerap jumlah mineral yang mencukupi.

Kombinasi vitamin D dan kalsium berfungsi untuk menjaga kekuatan tulang, terutamanya
semasa berbadan dua
.

Kandungan vitamin D dalam susu untuk ibu hamil juga berperanan mengekalkan sistem imun diri pada tahap terbaik bagi menangkis jangkitan serta menjaga keselamatan anda dan bayi.

Mendapat jumlah vitamin D mencukupi juga menyumbang kepada
berat lahir bayi
 yang sihat.

Baca juga:

Kandungan zat besi dalam susu untuk ibu mengandung

Selain itu, seorang wanita hamil juga memerlukan zat besi dalam proses penghasilan sel darah merah yang membantu
mencegah anemia kekurangan zat besi
.

Komposisi bahan ini juga diperlukan untuk menjaga rahim agar kekal kuat ketika bersalin serta turut berperanan dalam membangunkan sistem enzim dalam
susu ibu
.

Wanita yang tidak mendapat cukup zat besi akan mudah berasa letih dan terdedah kepada kecenderungan untuk mendapat jangkitan.

Zat besi juga sangat penting dalam persediaan untuk perkembangan otak bayi.

Asid folik

Pastinya anda pernah mendengar tentang keperluan mengambil asid folik, bukan?

Tetapi kenapa ia menjadi antara kandungan penting susu untuk ibu mengandung trimester pertama?

Asid folik sangat diperlukan oleh individu yang sedang hamil
.

Ini kerana ia membawa manfaat kepada pembentukan organ pada janin dan mengelakkan
risiko kecacatan kelahiran
 dan kelainan tulang pada bayi, seperti
masalah spina bifida
 serta gangguan pertumbuhan otak.

AHA dan DHA

Kedua-dua komposisi ini juga penting dalam susu untuk ibu hamil bagi perkembangan komponen sel otak pada janin dan mengatur pengeluaran serta kualiti susu untuk bayi nanti.

Kesimpulannya…

Membekalkan badan dengan nutrien penting melalui pengambilan susu untuk ibu mengandung akan membantu menjadikan perjalanan proses kehamilan serta tumbesaran janin lancar dan baik.


Perempuan Gemar Makan Timun Ada Banyak Keputihan: Fakta Atau Mitos?

Makan timun boleh menyebabkan keputihan yang banyak? Eh, betul ke? Mungkin ramai wanita yang pernah dengar kenyataan ini. Malah, ada juga yang terpengaruh sehingga tidak mahu makan timun.

Sebenarnya, timun merupakan makanan yang sangat berkhasiat. Ia kaya dengan vitamin A, B dan C.

Malah, kandungan mineralnya yang tinggi juga membolehkan timun digelar sebagai makanan
super
 yang amat baik untuk kesihatan badan.

Namun, benarkah ada kaitan antara timun dan jumlah keputihan wanita?

Untuk pengetahuan anda, selalunya,
perbezaan dari segi jumlah keputihan ini berlaku disebabkan kitaran haid.

Jika anda mahu tahu lebih lanjut, mari ikuti penjelasan kami dalam artikel di bawah.

Untuk mendapatkan lebih banyak info tentang Kesihatan Wanita, sila dapatkannya
di sini.

Keputihan adalah sesuatu yang normal

Benar,
keputihan sebenarnya merupakan sesuatu yang sangat normal!

Tetapi, jumlah, bau dan warnanya mungkin berbeza mengikut kitaran haid seorang wanita.

Ketika dalam ovulasi, wanita akan mengalami keputihan yang lebih banyak daripada biasa. Setelah ovum dilepaskan, jumlah keputihan akan berkurang dan mungkin menjadi lebih likat.

Malah, keputihan juga mungkin akan berwarna coklat atau merah gelap beberapa hari selepas datang haid.

Keputihan yang normal selalunya tidak berbau, berwarna putih susu dan melekit.

Walau bagaimanapun, jika keputihan anda mengalami perubahan yang drastik
seperti berbau hanyir dan berubah warna
, pastikan anda berjumpa doktor secepat mungkin.

Lebih-lebih lagi jika anda mengalami simptom lain seperti gatal-gatal dan rasa sakit ketika membuang air kecil.

Tetapi, benarkah makan timun boleh menyebabkan masalah keputihan?

Jarang sekali makanan, lebih-lebih lagi sayuran seperti timun boleh menyebabkan masalah keputihan dalam kalangan wanita.

Malah, setakat ini masih belum ada lagi sebarang kajian yang membuktikan bahawa timun boleh menyebabkan wanita mengalami masalah keputihan yang banyak.

Timun merupakan makanan yang sangat berkhasiat.
Selain mengandungi pelbagai vitamin dan mineral, ia juga mempunyai antioksidan seperti
flavonoid
 dan
tannin
 yang dapat membantu kita mengelakkan penyakit kronik.

Selain itu, sayur ini juga mengandungi kalori yang sangat sedikit.
Secawan timun hanya mempunyai 16 kalori. Oleh sebab itu, ia merupakan makanan yang sangat baik untuk
individu yang ingin menurunkan berat badan.

Malah, makan timun juga boleh mengelakkan kita daripada mengalami dehidrasi disebabkan kandungan airnya yang tinggi.

Tidak dinafikan, ada sesetengah makanan yang dapat memperbaiki kesihatan vagina. Antaranya ialah probiotik, prebiotik serta makanan yang ditapai.

Jangan lupa, keputihan juga mempunyai fungsinya yang tersendiri.

Cecair ini mengandungi bakteria baik yang dapat
mengekalkan keseimbangan pH vagina
 daripada sebarang jangkitan.

Malah, vagina juga merupakan satu ekosistem yang menjadi ‘rumah’ untuk pelbagai bakteria baik.

Jika keseimbangan ini terganggu, Miss V akan terdedah kepada pelbagai jenis jangkitan dan mungkin mengalami inflamasi.

Keputihan banyak? Mungkin bukan sebab makan timun!

Jadi, apakah penyebab sebenar masalah keputihan yang selalu wanita alami?

Kebanyakan punca keputihan yang abnormal adalah tidak berbahaya. Namun, ia akan menyebabkan ketidakselesaan bagi wanita.

Keputihan yang berwarna hijau, kuning atau kelabu juga merupakan tanda jangkitan.

Antara jangkitan yang lazim berlaku ialah jangkitan yis, vaginosis bakteria dan STI seperti
trichomoniasis
, klamidia atau gonorea.

Disebabkan jangkitan ini boleh merebak ke rahim, ovari dan juga tiub falopio, pengesanan dan rawatan untuk STI amatlah penting.

Jika penghidap STI tidak berhati-hati, mereka mungkin akan menyebarkan penyakit ini kepada pasangan masing-masing.

Kadangkala, keputihan yang berwarna merah boleh
menjadi tanda kanser serviks.

Antara penyebab lain masalah keputihan yang banyak ialah:

Terlupa mengeluarkan tampon.

Penyakit radang pelvis (PID).

Amalan meruang
 (
douching
) atau menggunakan sabun wangi pada alat sulit.

Kanser serviks.

Kanser vagina.

Kehamilan.

Walau bagaimanapun, jarang sekali keputihan menjadi tanda kanser. Malah, makanan seperti timun juga tidak akan menyebabkan masalah keputihan yang abnormal.

Perlukah saya berjumpa doktor?

Jika anda perhatikan terdapat perubahan yang luar biasa terhadap warna, jumlah, kelikatan dan juga bau keputihan, pastikan anda berjumpa doktor secepat mungkin.

Masalah keputihan yang abnormal boleh menyebabkan kegatalan. Malah, bau yang tidak enak juga boleh membuatkan penghidapnya rasa tidak selesa dan malu untuk berjumpa orang lain.

Selain itu, jumpa doktor jika anda mengalami:

Kegatalan di sekitar alat sulit.

Rasa sakit dan pedih ketika membuang air kecil.

Sakit ketika melakukan hubungan seks.

Kesimpulan

Timun merupakan makanan yang sangat berkhasiat, menyegarkan dan amat mudah untuk dimasukkan ke dalam diet seharian.

Bukan sahaja ia mengandungi kalori yang rendah, sebiji timun juga mempunyai banyak vitamin dan mineral yang penting. Sebab itulah, individu yang ingin menurunkan berat badan amat digalakkan untuk makan timun.

Timun juga tidak akan menyebabkan kaum Hawa mengalami keputihan yang banyak.

Namun, ada pelbagai penyakit lain yang mungkin menjadi punca di sebaliknya. Salah satunya ialah jangkitan pada kawasan Miss V.

Sebagai wanita, kita
haruslah menjaga kawasan intim dengan lebih baik.
 Antara tip yang dapat membantu mencegah masalah keputihan ialah:

Pastikan vagina sentiasa bersih.
 Gunakan sabun untuk membasuh bahagian luar Miss V. Anda tidak perlu letakkan sabun di dalam vagina, cukup sekadar basuh di luar sahaja.

Jangan gunakan sabun yang mengandungi pewangi.
 Selain itu, elakkan amalan meruang atau
douching
.

Lap kawasan intim dari depan ke belakang
 untuk mengelakkan jangkitan bakteria.

Gunakan seluar dalam yang diperbuat daripada kapas.
 Elakkan menggunakan material yang ketat.


5 Khasiat Buah Naga untuk Kesihatan

Buah naga, yang juga dikenali sebagai pitahaya atau pir strawberi. Ia adalah buah tropika yang terkenal dengan kulit merahnya yang manis. Penampilan yang unik dan kuasa ‘superfood’nya telah menjadikannya popular dalam kalangan makanan dan kesihatan hati. Kenapa ia penting bagi diet anda?

1. Tinggi nutrien

Buah naga adalah rendah kalori tetapi dilengkapi dengan vitamin dan mineral penting. Ia juga mengandungi sejumlah besar serat makanan.
Berikut adalah hidangan nutrien utama dalam sajian satu gelas (227 gram):

Kalori: 136 gram

Protein: 3 gram

Lemak: 0 gram

Karbohidrat: 29 gram

Serat: 7 gram

Besi: 8% daripada RDI

Magnesium: 18% daripada RDI

Vitamin C: 9% daripada RDI

Vitamin E: 4% daripada RDI

Selain nutrien penting, buah naga membekalkan sebatian tumbuhan yang bermanfaat seperti polifenol, karotenoid dan betacyanin.

2. Membantu melawan penyakit kronik

Radikal bebas adalah molekul yang tidak stabil yang menyebabkan kerosakan sel, yang boleh mengakibatkan keradangan dan penyakit. Salah satu cara untuk melawannya adalah dengan memakan makanan yang kaya dengan antioksidan seperti buah naga.

Antioksidan berfungsi dengan meneutralkan radikal bebas, dengan itu mencegah kerosakan dan keradangan sel. Kajian mencadangkan bahawa diet yang tinggi dalam antioksidan boleh membantu mencegah
penyakit kronik
 seperti penyakit jantung, kanser, kencing manis dan artritis.

3. Dilengkapi dengan fiber

Serat diet adalah karbohidrat yang tidak dapat ditemui yang membekalkan senarai manfaat kesihatan yang berpotensi. Pengamal kesihatan mengesyorkan 25 gram serat setiap hari untuk wanita dan 38 gram untuk lelaki. Seperti antioksidan, suplemen serat tidak mempunyai manfaat kesihatan yang sama seperti serat dari makanan. Dengan hidangan 7 gram satu hidangan, buah naga adalah sumber makanan yang sangat baik.

Walaupun serat mungkin paling terkenal kerana peranannya dalam pencernaan, penyelidikan mencadangkan ia juga boleh memainkan peranan dalam melindungi daripada penyakit jantung, mengawal diabetes jenis 2 dan mengekalkan berat badan yang sihat. Walaupun lebih banyak kajian diperlukan, beberapa kajian menunjukkan bahawa diet tinggi serat dapat melindungi terhadap kanser kolon.

4. Menguatkan sistem imun

Keupayaan tubuh anda untuk melawan jangkitan ditentukan oleh beberapa faktor yang berbeza, termasuk kualiti diet anda. Vitamin C dan karotenoid dalam buah naga boleh meningkatkan sistem imun anda dan mencegah jangkitan dengan melindungi sel darah putih anda dari kerosakan.

Sel darah putih dalam serangan sistem imun anda dan memusnahkan bahan berbahaya. Walau bagaimanapun, ia sangat sensitif terhadap kerosakan oleh radikal bebas. Sebagai antioksidan yang kuat, vitamin C dan karotenoid boleh meneutralkan radikal bebas dan mempertahankan sel darah putih anda terhadap bahaya.

5. Sumber magnesium yang baik

Buah naga menawarkan lebih banyak magnesium daripada kebanyakan buah-buahan, dengan 18% daripada RDI anda hanya dalam satu cawan. Secara purata, badan anda mengandungi 24g magnesium, atau kira-kira satu auns. Walaupun jumlah ini kelihatan kecil, mineral ada di setiap sel anda dan mengambil bahagian dalam lebih daripada 600 tindak balas kimia penting dalam badan.

Sebagai contoh, ia mengambil bahagian dalam reaksi yang diperlukan untuk pecahan makanan menjadi tenaga, penguncupan otot, pembentukan tulang dan juga penciptaan DNA. Lebih banyak kajian diperlukan, tetapi ada yang menunjukkan bahawa pengambilan magnesium yang lebih tinggi boleh mengurangkan
 risiko penyakit jantung
 dan strok.


Mengapa Anda Perlu Kurangkan Gula semasa Ramadan?

Kita semua sukakan gula. Tanpanya, makanan dan minuman akan jadi serba tidak kena. Gula ada di hampir setiap hidangan kita. Tetapi sebenarnya adakah gula membahayakan kesihatan kita? Mengapa anda perlu kurangkan gula semasa Ramadan?

Seperti mana-mana jenis makanan, selagi mana ia dalam julat yang sederhana, ia tidak akan membahayakan kesihatan. Apabila terlebih, pelbagai masalah boleh berlaku.
Kita perlu faham bahawa gula bukan hanya sekadar gula serbuk yang kita gunakan untuk membuat air atau penambah rasa masakan, tetapi gula juga ada terdapat di dalam makanan seperti sos cili, susu pekat manis (sudah tentu!), kek, yogurt atau air berkabonat. Malah, gula adalah kandungan utama di dalam sos cili. Patut la sedap sangat sos itu.

Adakah gula menyebabkan diabetes?

Ini mungkin antara pendidikan biasa yang diberikan oleh ibu bapa terhadap anak-anak mereka. Fakta ini tidak sepenuhnya tepat. Gula secara bersendirian tidak menyebabkan
diabetes
.

Diabetes adalah penyakit yang kompleks, disebabkan oleh banyak faktor. Ia secara ringkasnya terbahagi kepada dua, iaitu diabetes jenis 1 dan 2.

Jenis 1 kebanyakannya tidak terkait dengan diet dan lebih kepada faktor genetik. Oleh itu, kebanyakan pesakit diabetes jenis 1 adalah kanak-kanak. Jenis 2 pula disebabkan oleh faktor diet dan genetik. Diet tersebut bukan sekadar gula, tetapi juga makanan yang boleh menggemukkan seperti lemak, kolesterol dan sebagainya.

Jadi, mengambil gula semata-mata tidak menyebabkan diabetes, tetapi ia boleh menambahkan berat badan serta meningkatkan risiko diabetes.

Sebab anda perlu kurangkan gula semasa Ramadan

Meskipun telah disebutkan di atas bahawa gula secara sendirian tidak menyebabkan diabetes, bukan bermakna anda boleh sewenang-wenangnya mengambil gula tanpa had. Semestinya tidak. Pengambilan gula masih perlu dikawal.

Mengapa?

1. Ramadan adalah waktu terbaik untuk bermula

Ini adalah waktu yang terbaik untuk membentuk tabiat pemakanan yang baik kerana kita lebih mudah mengawal apa yang kita ambil di bulan ini. Dengan waktu makan yang singkat, banyak diet yang tidak sihat boleh dikurangkan.

Apa yang penting, perlu ada tekad dan perancangan.

2. Gula menggemukkan

Gula adalah bahan bakar utama badan untuk menghasilkan tenaga. Tanpa gula tenaga tidak dapat dihasilkan. Namun jika jumlah pengambilan gula adalah melebihi keperluan badan, gula lebihan tersebut akan disimpan dalam bentuk lemak.

Semakin banyak lemak terkumpul, semakin
naik berat badan
. Nak naik senang, nak turun sangat payah. Oleh itu, fikir dulu sebelum makan.

3. Nafas anda lebih segar

Gula dan
kerosakan gigi
 memang tidak dapat dipisahkan. Ibu bapa sering mengawal pengambilan gula kanak-kanak untuk mengelakkan kerosakan gigi. Orang dewasa juga perlu melakukan hal yang sama.

Gigi yang rosak dihuni oleh bakteria dan memberikan nafas yang berbau. Tidak cukup hanya dengan berus gigi, jangan lupa kurangkan gula.

4. Lambat lapar

Gula tidak mengenyangkan. Ia hanya akan memberikan keselesaan sementara yang hanya akan menambahkan rasa lapar selepas itu. Kenaikan kadar insulin hasil dari peningkatan kadar gula di dalam darah merendahkan tahap gula darah seterusnya menyebabkan rasa lapar.

Kurangkan gula dan lebihkan karbohidrat kompleks (nasi, roti, oat) untuk mendapatkan kekenyangan lebih lama.

5. Jimat duit

Anda pasti masih mahu beraya dengan tenang tanpa perlu mengambil hutang atau mengikat perut. Mengurangkan gula tentu boleh mengurangkan bajet perbelanjaan anda. Bukan sahaja baik dari sudut kesihatan, malah juga ekonomi!

Terdapat banyak lagi sebab lain mengapa anda perlu kurangkan gula. Zaman kini, terlalu banyak penyakit kronik yang melanda negara kita, terutamanya kencing manis dan tekanan darah tinggi. Penyakit-penyakit ini tidak datang sehari dua, tetapi bertahun-tahun.

Mulakan hari ini dengan menjalani gaya hidup lebih sihat. Ramadan adalah waktu yang terbaik sebagai permulaan. Jadi, kurangkan gula semasa Ramadan.

Hello Health Group
 tidak menyediakan nasihat perubatan, diagnosis atau rawatan.


Ada Bintik Merah Pada Pipi Baby? Cuba 7 Petua Semula Jadi Ini, Berkesan Hilangkan Ruam

Kulit bayi yang baru lahir sangat lembut tetapi amat terdedah untuk mengalami kerengsaan dan ruam. Sebagai
ibu bapa
, pastinya keadaan itu menimbulkan rasa bimbang di hati. Tenang, ada cara hilangkan ruam di muka bayi menggunakan bahan semula jadi boleh dicuba.

Untuk mendapatkan lebih banyak info tentang Keibubapaan, sila dapatkannya
di sini.

Jenis ruam di muka bayi

Ruam pada wajah si manja boleh timbul di atas pelbagai sebab.

Jadi sebelum mengetahui cara hilangkan ruam di muka bayi, jom kita lihat antara jenis ruam yang paling kerap dialami si kecil.

Jerawat

Kelihatan seperti benjolan merah kecil pada kulit dan biasanya tidak berkembang ke peringkat
bintik hitam
 atau bintik putih. Ia merupakan ruam paling kerap berlaku pada muka.

Cradle cap

Ruam jenis ini kebanyakannya muncul pada
kulit kepala

bayi – sebab itu terdapat istilah
cap
 (topi). Ia menyebabkan kulit merah, kerengsaan dengan kerak kekuningan dan berminyak.

Jika tidak dirawat, ia boleh merebak dengan cepat ke bahagian muka, leher, telinga dan lengan si kecil.

Ruam air liur

Ruam yang wujud disebabkan
air liur
 ini adalah sangat biasa terjadi. Ini kerana bayi sedang mengembangkan kelenjar air liur dan dalam proses
pertumbuhan gigi.

Penggunaan
puting kosong
, kesan makanan dan kerap mengelap muka juga boleh merengsakan kulit.

Ekzema

Ekzema adalah satu lagi
punca ruam di muka bayi
 paling biasa. Jika anda mempunyai sejarah keluarga
menghidap ekzema
 atau kulit sensitif, si kecil juga lebih cenderung untuk mengalaminya.

Masalah kulit dengan
simptom kulit kering
, merah dan gatal-gatal ini biasanya berlaku pada anak kecil antara usia 6 bulan hingga 5 tahun. Ia cenderung muncul pada pipi, dagu, dahi atau kulit kepala.

Milia

Benjolan putih kecil pada hidung dan muka berkembang disebabkan oleh kelenjar minyak yang tersumbat.

Biasanya ia akan hilang dengan sendirinya apabila kelenjar minyak bayi membesar dan terbuka dalam masa beberapa hari atau minggu.

Sumber www.mayoclinic.org

Bersedia untuk mengetahui cara hilangkan ruam di muka bayi?

Cara hilangkan ruam di muka bayi

Sudah tentu terdapat rawatan moden untuk membantu mengatasi ruam pada wajah si kecil.

Namun sekiranya anda sedang mencari kaedah semula jadi yang selamat, berikut beberapa remedi di rumah yang boleh dicuba untuk menjaga kulit si manja:

Yogurt

Ruam kulit seperti ekzema berlaku kerana
sistem imun
 tidak berfungsi.

Bakteria yang terdapat dalam yogurt boleh membantu meningkatkan sistem imun dan pada masa yang sama mengurangkan gejala ruam seperti gatal-gatal.

Oat

Merupakan antara bahan rumah yang sangat tinggi kandungan antioksidan, sekali gus menjadikan ia kaedah terbaik untuk mengatasi ruam pada muka atau
badan bayi
.

Jika anda ingin mencuba kaedah ini, campurkan oat dan air ke dalam pengisar dan kisarnya sehingga menjadi pes. Kemudian sapukan pada kulit bayi dan biarkan mengering. Bilas dengan air selepas itu.

Lidah buaya, antara cara hilangkan ruam di muka bayi

Lidah buaya atau aloe vera adalah bahan yang baik untuk
rawatan kulit.

Sebab itulah banyak krim yang mempunyai kandungan ini sebagai bahan penting kerana ia mengandungi sifat antimikrobial, antiradang dan emolien.

Walaupun terdapat banyak gel lidah buaya dijual di pasaran, namun ia mungkin mengandungi bahan tambahan atau sebatian tiruan yang boleh memberi kesan negatif kepada
kulit sensitif
bayi.

Alternatif terbaik adalah dengan mengekstrak gel aloe vera terus daripada daunnya.

Timun

Mempunyai ciri antiradang yang membantu dalam mengurangkan ruam pada kulit wajah. Dan oleh sebab ia bertindak balas secara lembut pada kulit sensitif,
timun
 merupakan kaedah lebih digemari kebanyakan ibu bapa.

Ia boleh dicampur dengan oat untuk membentuk pes pekat, yang boleh disapu pada bahagian yang terjejas bagi mengurangkan gejala ruam.

Cara hilangkan ruam di muka bayi #Kulit pisang

Merupakan antara bahan paling mudah dan murah untuk merawat ruam kulit.

Sejukkan kulit
 pisang
 untuk tempoh sejam atau lebih. Kemudian, sapukan pada bahagian terjejas dan biarkan ia melakukan tugasnya.

Neem

Lebih dikenali dengan panggilan pokok mambu/semambu, tumbuhan ini telah digunakan sejak berabad lamanya kerana khasiatnya yang baik untuk kulit.

Ia mempunyai fungsi antikulat dan antiradang yang membantu merawat kulit dan mengurangkan ruam.
Ekzema
 adalah antara keadaan kulit yang boleh dirawat dengan neem.

Hanya campurkan daun semambu bersama air dan kisarkannya menjadi pes. Seterusnya sapu pes tersebut pada bahagian terjejas untuk memberikan kelegaan.

Minyak zaitun

Minyak zaitun
 adalah pembersih semula jadi dan dapat melakukan tugas besar untuk membuang toksin dan alergen yang tidak diingini daripada kulit.

Ia mengandungi bahan yang disebut sebagai oleocanthal yang membantu memberikan kelegaan pada sebarang keradangan kulit.

Selain itu, ia juga mengandungi antioksidan, dan
vitamin E
 yang menyokong proses pembaharuan dan penyembuhan kulit.

Baca juga:

Walau bagaimanapun, cara hilangkan ruam di muka bayi menggunakan kaedah semula jadi ini mempunyai risiko untuk menyebabkan kerengsaan.

Jadi sebaiknya, lakukan ujian kecil pada lengan bayi sebelum mencubanya pada wajah si manja. Anda juga disarankan berunding dengan
pakar kulit
 terlebih dahulu bagi menghindari kesan sampingan yang tidak diingini.


AWAS! Ini Sebab Mengapa Jangkitan Pneumonia BAHAYA Untuk Orang Tua

Mesti anda pernah mendengar banyak berita berkenaan dengan golongan orang tua mati disebabkan oleh jangkitan pneumonia, kan? Lebih-lebih lagi apabila anda membaca laporan kematian virus korona baharu yang menggegarkan dunia.

Mungkin anda sendiri pernah mengalami pneumonia. Namun menurut doktor, ia akan sembuh dengan sendirinya atau selepas mengambil ubat antibiotik.

Kenapa ramai orang tua lebih berisiko untuk mati disebabkan oleh pneumonia? Dan, mengapa bagi golongan usia pertengahan, ia bukanlah satu jangkitan yang berbahaya?

Baca artikel ini untuk mengetahuinya dengan lebih lanjut.

Perihal komplikasi virus korona baharu, jangkitan pneumonia

Pneumonia atau jangkitan paru-paru boleh melibatkan satu atau kedua-dua paru-paru dan ia boleh disebabkan oleh pelbagai jenis faktor termasuklah jangkitan oleh bakteria, kulat atau virus.

Apabila berlakunya jangkitan ini, kantung udara yang dikenali sebagai alveoli di dalam paru-paru mengalami keradangan. Ini menyebabkan terjadinya simptom sukar bernafas akibat daripada pengumpulan cecair atau nanah di dalam kantung tersebut.

Seperti jangkitan yang lain, mereka yang mengalami pneumonia boleh menyebarkannya kepada individu lain. Terdapat beberapa golongan yang berisiko tinggi untuk mendapat jangkitan ini. Antaranya adalah:

Bayi yang berusia kurang daripada 2 tahun

Individu yang berusia 65 tahun dan ke atas

Mereka yang mengalami penyakit kronik seperti kencing manis, kegagalan jantung dan asma

Individu yang lemah sistem pertahanan badan sama ada disebabkan oleh ubat atau jangkitan

Individu yang telah atau sedang dirawat di hospital terutamanya individu yang menggunakan alat bantuan pernafasan

Pesakit strok atau mereka yang mengalami kepayahan untuk bergerak atau mempunyai masalah untuk menelan

Individu yang merokok, menggunakan dadah terlarang dan minum alkohol melebihi had saranan

Mereka yang terdedah dengan bahan kimia yang boleh menyebabkan keradangan paru-paru seperti pencemaran udara

Oleh sebab infeksi pneumonia melibatkan paru-paru, simptom yang dialami oleh individu hampir sama dengan jangkitan saluran pernafasan yang lain:

Demam

Batuk berkahak

Sejuk menggigil atau perpeluhan

Kesukaran untuk bernafas sewaktu berehat atau ketika melakukan aktiviti ringan

Kelesuan

Hilang selera makan

Loya dan muntah

Jangkitan pneumonia terhadap orang tua

Kantung udara (alveoli) mempunyai fungsi untuk mengawal atur pergerakan keluar masuk udara. Ia boleh menyimpan udara namun proses patologi infeksi pneumonia berupaya untuk mempengaruhi keberkesanan fungsi tersebut.

Apabila berlakunya keradangan pada kantung udara, kandungannya berubah serta-merta. Ruang yang sebelum ini dipenuhi dengan udara, kini juga dihuni oleh cecair seperti nanah pada peratusan tertentu.

Perkara ini menghalang fungsi optimum paru-paru menyebabkan simptom sesak nafas. Tanpa rawatan awal, jangkitan pneumonia boleh menyebabkan komplikasi berbahaya.

Orang tua (mereka yang berusia 65 tahun dan ke atas) berisiko tinggi untuk mendapat jangkitan ini. Bukan itu sahaja, mereka juga cenderung untuk mendapat jangkitan serius berbanding dengan golongan pertengahan yang boleh mengalami infeksi pneumonia ringan.

Artikel berkaitan:

Jangkitan pneumonia serius kebiasaannya memerlukan pemantauan rapi di hospital. Mereka yang mengalaminya akan memerlukan terapi oksigen bagi memenuhi keperluan sel badan terhadap gas tersebut berikutan keupayaan paru-paru untuk membekalkannya menurun.

Apabila meningkat usia seseorang individu itu, sistem pertahanan badan mereka akan menjadi semakin lemah. Ia bukan sahaja boleh menyebabkan
golongan tua mudah mendapat jangkitan malah mempengaruhi tahap keterukan penyakit tersebut.

Orang tua yang mempunyai masalah jantung atau penyakit kronik yang lain juga mempunyai risiko yang tinggi untuk mendapat infeksi pneumonia. Masih ingat lagikah anda akan penyanyi James Brown yang mati disebabkan oleh kegagalan jantung?

Walaupun punca utama kematiannya berkait dengan masalah jantung, namun beliau juga mengalami infeksi pneumonia yang teruk. Jangkitan tersebut menyebabkan simptom kegagalan jantungnya bertambah teruk sehingga menyebabkannya meninggal dunia.

Dengan kata lain, semakin banyak penyakit kronik yang dialami oleh pesakit, semakin tinggi risiko mereka untuk mendapat jangkitan pneumonia teruk.

Faktor persekitaran dan langkah-langkah pencegahan jangkitan pneumonia

Golongan tua yang menghuni institusi tertentu seperti
hospital atau rumah orang tua juga berisiko untuk mendapat jangkitan pneumonia.

Mereka yang menjaga golongan ini perlu sedar akan peningkatan risiko tersebut dan mengambil langkah berjaga-jaga. Mereka yang menetap di hospital berikutan masalah kronik berisiko tinggi untuk mendapat jangkitan pneumonia disebabkan oleh bakteria rintang antibiotik.

Antara langkah pencegahan yang boleh diambil adalah seperti berikut:

Galakkan golongan tua untuk mengambil vaksin seperti yang disarankan oleh Kementerian Kesihatan Malaysia (KKM). Antaranya adalah vaksin tetanus, pneumokokal, influenza dan kayap

Elakkan daripada bergaul dengan individu yang menunjukkan simptom selesema. Mereka yang ingin melawat ke hospital atau rumah orang tua perlu berada dalam keadaan sihat. Golongan tua terdedah untuk mendapat jangkitan

Jika golongan tua ingin melawat orang sakit,
pastikan mereka memakai peralatan perlindungan seperti topeng muka

https://www.facebook.com/HelloDoktorMY/videos/2789383271108165/

Bersihkan institusi rumah orang tua atau rumah yang dihuni oleh orang tua. Bantu mereka jika perlu bagi memastikan mereka terhindar daripada masalah kesihatan tersebut

Amalkan gaya hidup sihat. Galakkan mereka untuk bersenam, makan makanan berkhasiat dan berhenti merokok

Jika mereka mengalami jangkitan pneumonia, pastikan mereka mengambil ubat seperti yang dipreskripsikan. Masalah bakteria kerintangan antibiotik boleh meningkatkan risiko kematian

Pastikan mereka mendapat rehat yang cukup

Ingat, punca kepada masalah pneumonia dalam golongan tua bukan jangkitan selesema sahaja.
Persekitaran tempat tinggal juga perlu dipantau
 agar tiada faktor risiko yang boleh meningkatkan kebarangkalian untuk mereka mendapat jangkitan tersebut.

Konklusi

Jangkitan pneumonia dalam kalangan orang tua boleh meningkatkan risiko kematian mereka sekiranya mereka lambat mendapatkan rawatan.

Jika anda merupakan salah seorang daripada individu yang menjaga orang tua, pastikan anda menjaga kebersihan dan kesihatan diri juga. Anda boleh menjadi sumber jangkitan tanpa disedari.

Jika anda atau ahli keluarga anda
mengalami simptom selesema
, pastikan anda mendapatkan khidmat nasihat perubatan daripada doktor.

#HelloHealthGroup, #HelloDoktor, #HelloHealthCoronaVirus


Pembedahan Pintasan Jantung, Bila & Bagaimana Prosedur Ini Akan Dijalankan?

Pembedahan pintasan jantung adalah sejenis prosedur yang dilakukan apabila arteri koronari (
pembuluh darah jantung
) tersumbat, tersepit atau menjadi sempit.

Pembedahan ini dijalankan bertujuan memintas saluran yang tersumbat dengan memberikan laluan alternatif kepada darah untuk membekalkan darah serta oksigen kepada sel-sel dan otot jantung.

Semasa pembedahan, pembuluh darah yang sihat diambil daripada kaki, lengan atau dada untuk disambungkan kepada arteri koronari.

Secara amnya,
simptom-simptom seperti sakit dada dan sesak nafas bertambah
 baik selepas daripada pembedahan.

Bila pembedahan pintasan jantung dilakukan?

Pembedahan ini juga disebut sebagai
coronary artery bypass grafting (CABG)
.

Selain daripada CABG, terdapat juga beberapa prosedur lain yang mempunyai tujuan yang sama iaitu
angioplasty
dan
stenting
.

Kedua-dua prosedur ini dilakukan dengan membesarkan semula
pembuluh darah yang sempit
.

Pembedahan pintasan jantung mungkin menjadi pilihan jika:

Anda
mengalami sakit dada yang sangat teruk
 walaupun hanya melakukan aktiviti fizikal ringan atau semasa sedang berehat dan kadangkala, prosedur lain boleh membantu tetapi bagi kes-kes tertentu, CABG adalah pilihan yang terbaik

Terdapat banyak pembuluh darah yang terjejas dan bahagian kiri jantung tidak berfungsi dengan baik

Pembuluh darah koronari utama (kiri) tersumbat atau sangat sempit

Prosedur lain tidak sesuai atau pernah dilakukan tetapi gagal atau pembuluh darah tersumbat semula

Dalam sesetengah kes, pembedahan ini mungkin dilakukan pada waktu kecemasan jika tiada tindak balas terhadap rawatan lain.

Bagaimana prosedur ini akan dijalankan?

Bius umum akan digunakan dan pesakit dalam keadaan tidur.

Memandangkan prosedur ini melibatkan jantung, dada akan dibuka dengan memotong tulang rusuk.

Degupan jantung dihentikan bagi memudahkan proses pembedahan sementara
 fungsi jantung digantikan oleh sebuah mesin khas
 yang mengepam darah ke seluruh badan.

Terdapat juga teknik di mana pembedahan dilakukan ke atas jantung yang bergerak menggunakan alatan khas untuk menstabilkan jantung tersebut agar pembedahan boleh dijalankan.

Namun, ia agak rumit dan memerlukan kepakaran.

Selepas dada dibuka, pembuluh darah sihat yang telah diambil terlebih dahulu disambungkan untuk memintas
bahagian arteri koronari yang tersumbat
.

Pembuluh darah sihat ini disebut sebagai graf pintasan dan masa yang diambil adalah antara 3 hingga 6 jam.

Selepas selesai, pesakit mungkin perlu ditahan di dalam wad selama beberapa hari.

Perkara penting yang perlu difahami adalah bahawa pembedahan ini tidak merawat punca daripada arteri yang tersumbat itu.

Ia hanyalah sebuah prosedur untuk menyelamatkan sel-sel jantung daripada mati akibat kekurangan oksigen.

Pesakit masih perlu menjalani gaya hidup yang sihat
 untuk mengawal faktor risiko serta mengambil ubat-ubatan yang sepatutnya.

Jika tidak, risiko graf pintasan untuk tersumbat akan meningkat.


Bayi Ada Masalah Kaki Bengkok Perlu Cepat Rawat, Ikut 9 Cara Ini Urut Kaki Si Manja!

Masalah kaki bayi bengkok perlu dirawat segera. Terdapat beberapa pilihan rawatan termasuk cara mengurut kaki bayi yang bengkok boleh anda cuba.

Untuk mendapatkan lebih banyak info tentang Keibubapaan, sila dapatkannya
di sini.

Kaki bayi bengkok

Kaki bayi bengkok,
club foot
 atau turut dikenali sebagai
Congenital Talipes Equinovarus
 – CTEV merupakan keadaan di mana
si manja dilahirkan
 dengan kaki atau tapak kaki yang membengkok ke bawah atau ke dalam.

Masalah ini dipercayai terjadi kerana tendon Achilles- tendon besar pada bahagian
buku lali
terlalu pendek. Keadaan ini dipercayai lebih cenderung dialami
bayi lelak
i
 berbanding perempuan.

Club foot
 boleh terjadi kepada sebelah atau kedua-dua belah kaki anak. Keadaan ini umumnya tidak menyakitkan untuk bayi. Namun ia boleh menjadi menyakitkan dan menimbulkan kesukaran untuk berjalan jika tidak dirawat.

Merawat kaki bayi bengkok

Rawatan dan
cara meluruskan kaki bengkok
 biasanya bermula dalam tempoh satu hingga dua minggu selepas
si manja dilahirkan
.

Rawatan utama dipanggil kaedah Ponseti. Kaedah ini melibatkan teknik manipulasi perlahan-lahan dan meregangkan kaki bayi kepada kedudukan yang lebih baik. Ia kemudian dimasukkan ke dalam acuan plaster (
cast plaster
).

Kaedah tersebut biasanya akan diulang setiap minggu untuk tempoh lima hingga lapan minggu.

Secara purata, 5-7
cast plaster
 diperlukan namun bagi bayi dengan kaki yang lebih bengkok, mungkin memerlukan tempoh yang lebih lama untuk dibetulkan.

Selepas acuan plaster terakhir ditanggalkan, kebanyakan bayi memerlukan pembedahan kecil untuk melonggarkan tendon Achilles di bahagian belakang buku lali mereka.

Ini dilakukan dengan
menggunakan anestetik
 tempatan. Ia membantu kaki mereka berada pada kedudukan yang lebih semula jadi.

Bayi juga akan dipakaikan kasut dan palang (
foot abduction orthosis
) sekurang-kurangnya selama 23 jam sehari – kecuali
semasa mandi
 – bagi mengekalkan kaki pada posisi yang betul.

Pemakaian kasut sepenuhnya untuk 3 bulan pertama amat disarankan. Kemudian kasut tersebut perlu dipakai ketika tidur
setiap malam
 sehingga si manja berusia 4 hingga 5 tahun.

Pematuhan kepada rawatan ini adalah penting kerana masalah kaki bayi bengkok ini boleh berulang jika tempoh pemakaian kasut tidak mencukupi.

Baca juga:

Cara mengurut kaki bayi yang bengkok

Selain menggunakan kasut dan palang, terdapat juga teknik urutan untuk membantu mengatasi masalah
club foot
minor

ini.

Ia merupakan teknik manipulasi tisu lembut. Di mana urutan akan dilakukan pada bahagian otot kaki si kecil. Anda boleh memilih untuk menggunakan minyak semasa melakukan urutan.

Baringkan si kecil di atas permukaan rata dan pastikan kaki mereka menghadap anda.

Bengkokkan lutut bayi dan tekapkan
tapak kaki
 mereka ke atas permukaan, pastikan rata.

Sebelah tangan anda memegang lutut si manja dan sebelah lagi menekan bahagian atas, sekitar pergelangan kaki secara lembut – untuk tempoh 10 saat. Lepaskan kaki si manja. Ulangi langkah ini sebanyak 10x.

Bengkokkan lutut si kecil dan angkat kakinya – sehingga ke badan.

Seperti tadi, sebelah tangan anda memegang lutut bayi manakala tangan sebelah lagi memberikan tekanan lembut pada tapak kaki si manja – untuk tempoh 10 saat. Lepaskan kaki bayi. Ulangi langkah ini sebanyak 10x setiap sesi.

Untuk
cara mengurut
 kaki bayi yang bengkok seterusnya adalah dengan meluruskan kaki si manja.

Kemudian lakukan urutan daripada lutut hingga ke jari kaki – seakan huruf L – secara perlahan. Ulang langkah ini untuk 10x.

Untuk teknik urutan terakhir adalah dengan melakukan urutan pada tapak kaki – daripada bahagian dalam ke luar, sebanyak 10x.

Akhir sekali, geletekkan tapak kaki si manja secara perlahan
menggunakan stoking
 kaki. Bayi sepatutnya akan menegakkan tapak kakinya kerana berasa geli.

Kesimpulan

Kebanyakan masalah kaki bayi bengkok akan dapat dirawat dengan jayanya. Mereka akan dapat melakukan aktiviti harian seperti kanak-kanak lain.

Biasanya selepas rawatan, anak akan belajar berjalan pada usia biasa, menikmati aktiviti fizikal dan boleh
memakai kasut
.

Seperkara yang perlu
parents
 ketahui, anak dengan
club foot
 hanya pada sebelah kaki, mungkin akan mempunyai sebelah kaki yang lebih pendek dan kecil.

Kesan daripada keadaan tersebut, anak mungkin kurang bergerak dengan lebih cepat berbanding kanak-kanak lain.

Sekiranya terdapat sebarang pertanyaan, berundinglah dengan
doktor pediatrik
 bagi mendapatkan lebih kepastian.


Impak Negatif Gejala Buli, Kedua Pemangsa & Mangsa Akan Terima Kesan Sama!

Ramai yang sangka bahawa impak negatif buli itu hanya kepada mangsa sahaja. Anda salah, pemangsa juga akan terima padah malah lebih besar! Benarkah? Jom baca apa kata kajian tentang masalah besar ini.

Untuk mendapatkan lebih banyak info berkenaan Kesihatan Mental, anda boleh klik
di sini
.

Apa kata kajian tentang masalah besar ini?

Memanggil nama seseorang,
 menarik rambut atau buli siber
 itu boleh membawa impak negatif buli.

Kira-kira satu persepuluh daripada remaja di seluruh dunia telah menjadi mangsa keganasan psikologi atau fizikal oleh rakan sekelas sekurang-kurangnya sekali dalam hidup mereka.

Satu penyelidikan baharu oleh
Martin Luther University Halle-Wittenberg (MLU)
 telah menunjukkan bahawa kedua-dua
mangsa buli dan pembuli
 mendapat kesan daripada aktiviti buli ini.

Kedua-dua mangsa buli dan pembuli lebih cenderung untuk
mengambil alkohol dan tembakau
, lebih cenderung untuk mengadu masalah psikosomatik.

Peluang mereka untuk menghadapi impak negatif buli dengan peningkatan persekitaran sosial mereka.

Melalui penerbitan penyelidikan
Children and Youth Services Review
, para penyelidik menyeru agar program-program pencegahan untuk memberi lebih penekanan kepada perpaduan di dalam kelas.

Dr Anett Wolgast dan Dr Matthias Donat, dua pensyarah psikologi pendidikan MLU, ingin mengetahui jika terdapat sebarang perbezaan gaya dan budaya pelbagai negara untuk
menangani kejadian buli ini
.

Untuk melaksanakan penyelidikan ini, mereka membandingkan data telah disediakan oleh Pertubuhan Kesihatan Dunia (WHO).

Ia juga telah meminta kira-kira 3,000 orang remaja dari setiap negara. Ia mengenai kehidupan mereka sebagai sebahagian daripada kajian menyeluruh yang dijalankan selama beberapa tahun.

Data termasuklah maklumat mengenai segala jenis buli yang dialami oleh remaja daripada pelajar-pelajar lain. Termasuk juga butiran
pengambilan alkohol dan tembakau
 selain aduan psikosomatik,

Dalam pada itu, soalan semudah mana mereka menceritakan masalah mereka dengan rakan-rakan dan bagaimana mereka melihat
sokongan sosial rakan sekelas
 mereka akan ditanyakan.

Kadar pembuli dan mangsa buli yang sama?

Para penyelidik melihat respons daripada remaja yang tinggal di Jerman, Greece dan Amerika Syarikat dan dikumpulkan dalam beberapa tempoh tinjauan yang berbeza.

Para saintis memilih tiga negara ini kerana mereka percaya negara-negara ini masing-masingnya menyatakan kebersamaan dengan cara yang sangat berbeza.

 Mereka melihat Amerika Syarikat sebagai individu yang individualistik, Greece sebagai sangat kolektivistik dan Jerman pula berada di antara keduanya.

Analisis menunjukkan bahawa kelakuan dan masalah remaja adalah serupa di ketiga-tiga negara, kerana kira-kira sembilan peratus lelaki dan perempuan telah berulang kali mengalami
serangan fizikal atau psikologi
 daripada pelajar lain.

Dr Wolgast berkata bahawa tidak ada di antara tiga negara ini yang boleh digunakan sebagai model untuk
menangani masalah buli
 tersebut dan mereka terkejut dengan kestabilan trend ini tanpa mengira budaya dan tempoh masa yang berlainan.

Impak negatif buli kepada semua pihak terlibat!

Satu lagi perkara yang ingin dilihat tentang impak negatif buli oleh penyelidik ialah hubungan antara kejadian buli oleh pelajar dan pelbagai faktor lain.

Di sini, mereka memberi tumpuan kepada tingkah laku risiko remaja, terutamanya alkohol dan penggunaan tembakau, dan sama ada mereka pernah menderita atau masih menderita daripada aduan psikosomatik, seperti sakit perut, sakit kepala, sakit belakang
atau kemurungan
.

Para saintis juga menganalisis bagaimana
pembuli dan mangsa buli
 berinteraksi dengan persekitaran sosial mereka:

Adakah mudah untuk mereka bercakap dengan rakan-rakan? Bagaimanakah mereka melihat sokongan dari dalam kelas mereka dalam persekitaran sosial mereka?

Hasilnya menunjukkan bahawa kadar kanak-kanak lelaki dan perempuan adalah sama di antara satu sama lain.

Ini adalah dalam hal
pengambilan alkohol dan merokok
 apabila mereka menjadi mangsa serangan lisan atau fizikal.

Perempuan agak cenderung untuk memendamkan masalah. Oleh kerana itu, perempuan mempunyai lebih banyak mengalami sakit perut atau sakit kepala.

Para ahli akademik terkejut dengan fakta bahawa kedua-dua
pembuli dan mangsa buli
 menceritakan masalah yang sama dengan persekitaran mereka.

Kedua-dua kumpulan mendapati impak negatif buli sukar untuk bercakap dengan rakan dan rakan sekelas.

Dalam pada itu, mereka juga merasakan mereka mempunyai sokongan yang sedikit daripada persekitaran mereka.

Beliau menyatakan bahawa hasil penyelidikan ini adalah luar biasa dan penemuan ini boleh digunakan untuk merangka strategi pencegahan baharu.

Beliau turut percaya bahawa langkah-langkah semasa harus menyasarkan
 komunikasi antara remaja
 dengan lebih baik untuk memperbaiki atmosfera di bilik darjah.

Salah satu cara bagi menggalakkan perkara ini adalah dengan
meminta pelajar di dalam sekolah
 atau kelas untuk mematuhi peraturan yang telah mereka tetapkan sendiri.

Selain itu juga, sokongan bersama memainkan peranan utama untuk mengelakkan
kesan buli kepada masyarakat
.


Senarai Buah Yang Boleh Dan Tidak Boleh Dimakan Ketika Pantang, Ibu Take Note!

Fasa berpantang merupakan masa yang mencabar untuk ibu dan bayi. Pada waktu ini, ibu perlulah berehat secukupnya untuk memastikan proses pemulihan berjalan lancar. Salah satu makanan yang penting ialah buah-buahan. Jadi, apakah buah yang boleh dimakan ketika pantang?

Bagi
first-time mothers
, kami akan berikan beberapa saranan
buah yang boleh dimakan masa pantang.
Pada masa yang sama, kami akan kongsikan juga kebaikan
pemakanan yang sihat
 selepas melahirkan anak.

Jom, ikuti artikel kami untuk ketahui info lanjut.

Untuk mendapatkan lebih banyak info tentang Kehamilan, sila dapatkannya
di sini.

Mengapa pemakanan sihat penting ketika pantang?

Ibu yang sedang berpantang
 perlulah mengambil pelbagai jenis makanan berkhasiat untuk menyokong pemulihan diri dan juga tumbesaran bayi.

Ramai ibu yang gemar menambah pelbagai jenis buah-buahan dalam diet harian. Pengambilan buah merupakan satu cara yang mudah untuk mendapatkan pelbagai nutrisi.

Antara buah yang boleh dimakan ketika pantang ialah pisang, mangga, avokado, betik dan banyak lagi.

Buah-buahan ini
mengandungi serat
 yang baik untuk perut dan dapat mengurangkan risiko sembelit.

Di bawah, kami senaraikan beberapa kebaikan pemakanan sihat untuk ibu yang sedang berpantang:

Dapat mempercepatkan proses pemulihan.
Pengambilan makanan yang lengkap dengan karbohidrat, serat, vitamin dan mineral dapat memastikan badan ibu sembuh sepenuhnya.

Menggalakkan penghasilan susu.
Apa yang ibu makan dan minum
 menentukan kualiti susu ibu.

Menyokong kesihatan secara am.
Diet yang seimbang dapat meningkatkan stamina ibu, lebih-lebih lagi jika ibu sibuk bekerja dan perlukan tenaga.

Buah yang boleh dimakan ketika pantang

Tidak pasti buah apakah yang sesuai diambil ketika berpantang? Di bawah, kami akan senaraikan beberapa buah yang boleh dimakan ketika pantang:

Buah pisang.
 Potassium merupakan makanan yang sangat penting untuk ibu yang sedang menyusukan anak. Ibu perlukan sebanyak 5,100 mg potassium setiap hari.
Sebiji pisang
 pula mengandungi 450 mg potassium.

Tembikai wangi.
 Buah ini mengandungi 50 gram vitamin C, hampir separuh daripada keperluan vitamin C harian ibu. Bukan itu sahaja, kandungan airnya juga lebih tinggi berbanding buah-buahan lain. Jadi, ia dapat membantu ibu kekal hidrat.

Beri biru.
 Salah satu kebaikan beri biru ialah
kandungan antioksidannya yang tinggi
. Antioksidan penting untuk memastikan daya tahan badan kekal kuat. Bukan itu sahaja, antioksidan ini juga boleh meresap masuk ke dalam susu ibu dan membawa manfaat untuk bayi.

Strawberi.
 Sedap dan berkhasiat! Selain itu, ia juga padat dengan pelbagai nutrisi yang diperlukan kedua-dua ibu dan bayi. Buah strawberi
mengandungi vitamin C
, kalsium, potassium, magnesium dan zat besi.

Mangga.
 Buah mangga mengandungi banyak antioksidan dan vitamin K. Kandungan serat dan juga potassium di dalamnya dapat memastikan susu ibu kekal berkhasiat untuk bayi.

Elakkan makan buah-buahan ini

Selain buah yang boleh dimakan ketika pantang, ada juga beberapa buah-buahan yang perlu dielakkan.

Walau bagaimanapun, kesan sampingan buah-buahan ini berbeza mengikut individu.

Ada ibu yang boleh makan buah ini seperti biasa. Ada juga yang akan mengalami simptom seperti sakit perut, cirit-birit dan sebagainya.

Antara buah-buahan tersebut ialah:

1. Buah-buahan sitrus

Buah-buahan ini mengandungi asid sitrik yang mungkin akan membawa mudarat pada sistem pencernaan anda. Jadi, elakkan buah-buahan yang masam ketika berpantang.

2. Ceri dan prun

Kedua-dua buah ini merupakan
sejenis laksatif semula jadi
. Jadi, ia akan membuatkan ibu lebih kerap ke tandas untuk membuang air besar.

Namun, sekiranya ibu mengalami sembelit, anda boleh ambil ceri dan prun untuk memudahkan pembuangan air besar.

Baca juga:

Ibu Berpantang Alami Sembelit Teruk? Anda Boleh Cuba 7 Petua Berkesan Ini

Ibu Berpantang Tak Boleh Makan Ubi Kentang? Ini 5 Makanan PERLU Dielakkan!

Buah yang boleh dimakan ketika pantang: Apa kepentingannya?

Menurut pakar, pemakanan yang sihat dapat mengurangkan risiko
depresi ketika berpantang
 atau meroyan.

Makanan yang berkhasiat, senaman ringan dan juga rehat yang mencukupi sangat penting untuk ibu berpantang.

Pada waktu ini, ibu perlukan semua tenaga tambahan untuk pastikan badan dapat sembuh dengan baik. Ibu juga perlukan banyak ‘
bonding time
’ bersama anak.

Jangan terburu-buru untuk
hilangkan berat badan
 ketika berpantang.

Bagi ibu yang baru sahaja melahirkan anak, sayangilah diri anda. Dapatkan segala nutrisi yang diperlukan daripada buah-buahan dan juga sayur-sayuran kegemaran anda.

Akhir sekali, jangan lupa pastikan badan kekal hidrat!


Bolehkah Ibu Hamil Mengambil Probiotik?

Probiotik diketahui amat baik dalam membantu
fungsi sistem penghadaman dalam tubuh manusia
.
Malahan, setiap individu termasuk juga kanak-kanak disarankan untuk mengambil probiotik.
Namun, adakah boleh ibu hamil mengambil probiotik?

Apakah itu probiotik?

Probiotik adalah sejenis mikroorganisma hidup
, pada umumnya merupakan bakteria baik yang terdapat pada dinding usus setiap orang.

Tiga bakteria yang sering digunakan sebagai probiotik dalam produk termasuklah Lactobacillus, Bifidobacterium, dan Saccharomyces.

Probiotik penting dalam
membantu menyokong kesihatan penghadaman anda.

Sesetengah makanan secara semula jadinya mengandungi probiotik, sementara sesetengah yang lain ditambah probiotik semasa proses penyediaan.

Antara makanan yang mengandungi probiotik termasuklah:

Yogurt asli dan minuman yogurt asli

Minuman berkultur

Susu yang melalui proses penapaian dan tidak ditapai

Miso dan tempe, yang diperbuat daripada kacang soya yang ditapai

Minuman soya dan sesetengah minuman jus

Selain itu, probiotik juga terdapat dalam suplemen.

Adakah boleh untuk ibu hamil mengambil probiotik?

Ibu hamil lazimnya mengalami
masalah-masalah kesihatan seperti sembelit, pedih hulu hati, dan sebagainya.

Pengambilan probiotik bukan sahaja boleh membantu bakal ibu mengurangkan masalah kesihatan ini, bahkan juga dapat membantu menambah bilangan bakteria baik dalam usus ibu.

Ia juga dapat membantu
memperkuatkan lagi sistem imun badan ibu
, yang diketahui mempunyai daya tahan yang lemah semasa mengandung.

Probiotik daripada kedua-dua sumber makanan dan suplemen biasanya dianggap selamat diambil semasa hamil.

Akan tetapi, terdapat pelbagai probiotik dan kajian terhad yang menunjukkan
probiotik tidak boleh sepenuhnya diisytiharkan sebagai selamat.

Jika anda mengalami sebarang keadaan atau penyakit yang menjejaskan sistem imun anda, berjumpa dahulu dengan doktor anda sebelum anda menukar tabiat pemakanan khususnya yang mengandungi probiotik.

Anda mungkin berminat:

Asid Folik BUKAN Untuk Cepat Hamil, Tapi Siapa Nak Mengandung Kena Ambil Vitamin Ini!

AWAS Ibu Hamil! Bukan Semua Vitamin Anda Boleh Ambil, Ini Vitamin Yang Perlu DIELAK

Menurut National Library of Medicine (NLM) dan National Institute of Health (NIH), probiotik adalah dianggap selamat kerana data terkini menunjukkan suplemen probiotik adalah jarang sekali menyerap.

Kebarangkalian untuk mendapat bacteremia daripada pengambilan probiotik Lactobacillus adalah kurang daripada 1 per 1 juta, dan kemungkinan untuk mendapat fungemia daripada Saccharomyces adalah kira-kira 1 per 5.6 juta individu yang mengambil probiotik tersebut.

Malahan, dalam kajian terhad tentang penggunaan probiotik semasa hamil, tiada terdapat hubungan antara
penggunaan probiotik dan keguguran atau sebarang jenis bentuk kecacatan.

Kajian analisis-meta yang dilakukan oleh penyelidik Kanada menemukan bahawa tiada kaitan dengan penggunaan probiotik dan kejadian seperti pembedahan Caesarean, berat badan ketika lahir atau usia gestasi.

Jadi, NLM dan NIH menyimpulkan bahawa
 tiada sebarang risiko pengambilan probiotik untuk ibu yang sedang hamil dan menyusukan bayi.

Berapa dos yang disarankan untuk ibu hamil?

Tiada sebarang dos harian yang disarankan untuk probiotik. Sebaik-baiknya anda dinasihatkan untuk bercakap dengan doktor anda sebelum mengambil sebarang suplemen.

Hello Health Group
 tidak menyediakan nasihat perubatan, diagnosis, atau rawatan.


Zink Untuk Penglihatan, Benarkah Jika Ia Akan Membantu Melindungi Mata Anda?

Ramai yang mungkin telah tahu kebaikan
zinc
 untuk kulit dan ia memang benar. Namun, bagaimana pula dengan kelebihan zink untuk penglihatan? Jom baca artikel untuk tahu lebih lanjut!

Untuk mendapatkan lebih banyak informasi tentang Pemakanan Sihat, anda boleh klik
di sini
.

Apakah benar zink untuk penglihatan?

Zink – nutrien penting
, dipanggil “pembantu molekul”.

Ia memainkan peranan penting dalam membekalkan vitamin A dari hati ke retina untuk menghasilkan
pigmen pelindung melanina pada mata
.

Zink adalah pekat pada mata hampir dalam retina dan koroid, tisu vaskular di bawah retina.

Seseorang yang mempunyai sedikit zink di dalam badan mereka akan mempunyai risiko alopesia dan peningkatan kerentanan terhadap jangkitan.

Apakah manfaat zink untuk penglihatan?

Adakah anda mempunyai kandungan mineral tinggi dalam makular anda?

Zink mempunyai
misi untuk membantu vitamin A
 membuat pigmen yang dipanggil melanina yang melindungi mata anda.

Zink membantu anda memberikan penglihatan yang kuat pada waktu malam.

Suplemen zink akan menurunkan kemungkinan anda mendapatkan degenerasi makula yang berkaitan dengan usia (AMD).
Itu adalah
perubahan penglihatan yang datang
 dengan usia.

Mereka yang mempunyai risiko AMD atau sudah mengalami tahap awal AMD perlu meningkatkan pengambilan zink.

Badan anda tidak menghasilkan zink yang cukup. Oleh itu, anda mesti mendapatkan sumber zink melalui diet harian.

Berapa banyak zink yang diperlukan?

Menurut Institute of Medicine Recommended Dietary Allowance (RDA), wanita memerlukan 8 mg zink setiap hari dan lelaki memerlukan 11 mg sehari.

Namun, bagi orang yang berisiko terhadap AMD, kandungan zink yang bermanfaat adalah 40-80 mg sehari.

Walau bagaimanapun,
ia mungkin boleh mengganggu perut
 anda jika anda menggunakan dos yang tinggi. Menurut

Kajian Penyakit Mata yang Berkaitan dengan Umur (AREDS), ujian yang sedang dijalankan menunjukkan bahawa dos sederhana hanya 25 mg sehari.

Sebenarnya, zink boleh menghalang kemajuan menyerap tembaga dalam badan anda.
Oleh itu,
 suplemen yang mengandungi zink
 biasanya mempunyai tembaga tambahan.

Jika anda mengambil suplemen zink, dapatkan 2 miligram tembaga sehari.

Di samping itu, zink juga menghentikan beberapa antibiotik daripada bekerja dengan cara yang sepatutnya.
Pastikan anda ambil suplemen
 zink yang betul, beritahu doktor anda.

Berikut pilihan makanan untuk anda!

Sebenarnya, makanan dan minuman yang diperkuat adalah penting untuk mengekalkan kesihatan mata yang baik.

Makanan yang mengandungi
zink termasuk daging merah
, telur, germa gandum, kacang, kacang merah, tauhu, ayam, kekacang, dan sebagainya.

Kandungan zink untuk penglihatan dalam beberapa
makanan dan minuman yang perlu anda ketahui
, seperti:

Tiram (Mentah): 76.3 mg

Daging lembu (Dimasak): 5.2 mg

Udang kara (dimasak): 2.5 mg

Emping: 2.0 mg setiap cawan

Yogurt: 1.5 mg setiap cawan

Salmon (Dimasak): 1.3 mg

Susu: 1.0 setiap cawan

Telur (rebus)
: 0.5 setiap cawan


Jangan Biarkan Kes Meningkat, Ikut 6 Cara Berkesan Ini Untuk Merawat Demam Denggi

Tahukah anda, ada beberapa cara merawat demam denggi?
Ia adalah penyakit berpotensi maut yang tersebar oleh nyamuk Aedes Aegypti yang dijangkiti.

Walaupun denggi tidak dapat disebarkan melalui sentuhan manusia, ia meningkat dengan mendadak akibat peningkatan pembiakan nyamuk aedes.

Berikut adalah beberapa langkah yang boleh anda ambil untuk menyingkirkan denggi dengan lebih cepat.

Untuk mendapatkan lebih banyak info tentang Penyakit Berjangkit, sila dapatkannya
di sini
.

6 cara merawat demam denggi

1. Membina semula sistem imun

Daun dan ekstrak tumbuh-tumbuhan seperti giloy, fenugreek, kunyit, daun tulsi, lada hitam berguna dalam menguatkan metabolisme, mengurangkan kesakitan dan juga bertindak sebagai sedatif.

Ekstrak daun betik diketahui meningkatkan jumlah platelet. Membawa sistem imuniti kembali adalah penting untuk mengelakkan denggi daripada menjadi lebih teruk kepada
demam denggi berdarah (DHF) atau sindrom kejutan denggi (DHS).

2. Berikan ubat yang sesuai untuk merawat demam denggi

Denggi menyebabkan banyak kesakitan fizikal di dalam badan. Oleh sebab itu, antara cara merawat demam denggi yang penting ialah mengambil ubat yang bersesuaian.

Walau bagaimanapun, penyembuh rasa sakit boleh memburukkan pendarahan dalaman dalam denggi kerana kandungan ibuprofen atau aspirinnya.

Adalah disyorkan untuk
menggunakan pembunuh rasa sakit
 (
pain killer
) yang sesuai untuk simptom denggi. Penasihat perubatan akan dapat membantu anda.

3. Bantuan perubatan

Dalam
kes-kes yang teruk seperti demam denggi berdarah
 (DHF), jumlah platelet mungkin menurun kepada jumlah yang sangat rendah.

Ini mungkin memerlukan kemasukan ke hospital segera atau pemindahan darah. Sentiasa berjaga-jaga agar anda dapat mengenal pasti simptom yang membimbangkan.

4. Tingkatkan jumlah platelet

Kesan denggi yang paling menonjol adalah kejatuhan teruk dalam kiraan platelet pesakit. Platelet, dalam erti kata yang paling mudah adalah paramedik yang melindungi kita apabila cedera.

Apabila kiraannya jatuh, tubuh menjadi lemah dan kuasa untuk membina semula dirinya berkurang. Ekstrak daun betik dikenali untuk membantu mengembalikan kiraan platelet.

5. Dapatkan rehat secukupnya

Denggi dicirikan oleh otot yang sangat teruk dan sakit sendi, disertai dengan sakit kepala yang teruk dan sakit mata.

 Adalah dinasihatkan untuk tidak menegangkan diri semasa demam dan mengambil rehat yang sesuai, secara fizikal dan mental. Tekanan akan memburukkan demam.

6. Elak dehidrasi untuk melawan demam denggi

Salah satu cara merawat demam denggi ialah mengambil air dengan mencukupi. Pengambilan cecair oral perlu diambil dengan serius. Air, jus buah dan elektrolit adalah minuman yang sempurna. Akan ada masa apabila pesakit tidak boleh minum cecair ini.

Pada masa itu, IV (Terapi Intravena) boleh digunakan, kerana berkompromi pada penghidratan boleh menjadi sangat berisiko.

Selain langkah berikut, anda juga boleh melakukan pencegahan di rumah seperti
memusnahkan tempat pembiakan nyamuk,
 melindungi diri daripada gigitan nyamuk dan kurangkan melawat atau beraktiviti di kawasan berisiko tinggi denggi.


Waktu Sesuai Anak Anda Menjalin Hubungan Cinta

Membesarkan anak merupakan satu proses seumur hidup yang mempunyai banyak peringkat. Setiap peringkat akan akan membuat anda merasa gembira dan berjaya di samping membawa perasaan tidak selamat. Sebagai ibu bapa seorang remaja, halangan yang paling biasa adalah apabila anak remaja anda sudah cenderung untuk menjalikan hubungan cinta. Setiap ibu bapa akan merasa anak mereka masih terlalu muda untuk bercinta. Tetapi adakah terdapat satu tanda aras yang membenarkan anak remaja anda mula menjalin cinta?

Umur yang sesuai

Seiring dengan peredaran masa, fizikal dan mental anak anda akan mula berubah corak. Hormon, interaksi sosial atau perasaan ingin mengetengahkan diri mereka adalah perubahan yang menyebabkan anak anda ingin melangkah keluar daripada zon selamat yang anda cipta. Mereka akan mempunyai kemahuan untuk melakukan aktiviti yang berbeza untuk memenuhi keperluan dan kehendak mereka. Berbalik kepada umur yang seusai untuk bercinta, tiada satu umur yang ditetapkan kerana setiap remaja adalah berbeza.

Hubungan cinta yang bagaimana?

Zaman kini, kebanyakan kanak-kanak sudah mula terbuka tentang cinta. Tetapi, adakah kanak-kanak yang belum mencapai akil baligh memahami konsep bercinta yang sebenar? Anak lelaki anda yang berada di sekolah rendah mungkin sudah mempunyai teman wanita. Pada usia ini, anak anda mungkin memahami teman wanita atau teman lelaki sebagai orang yang mereka suka bermain ataupun bergaduh. Mereka masih belum memahami konsep bercinta sebenar dan mungkin menamakan hubungan mereka sebagai teman wanita atau teman lelaki kerana meniru irang yang lebih dewasa. Menjelang sekolah menengah, anak anda mungkin sudah mula menjalinkan hubungan intim yang lebih serius, sentiasa awasi pergerakan mereka.

Adakah umur memainkan peranan penting?

Umur sebenarnya tidak memainkan peranan penting apabila berbincang tentang cinta. Sebagai ibu bapa, sudah menjadi tugas anda untuk membiarkan mereka menentukan sendiri sama ada mereka sudah bersedia atau tidak. Setiap kali anda berbincang dengan anak anda berkaitan cinta, jawapan mereka adalah penting untuk mengetahui sama ada mereka sudah bersedia atau belum. Jika mereka sudah bersedia, mereka berbincang dengan anda tanpa perasaan tidak selesa. Tapi jika mereka mula menunjukkan perlakuan tidak selesa seperti marah atau melenting, mereka sebenarnya menunjukkan tanda bahawa mereka belum bersedia untuk menjalinkan hubungan cinta.

Konklusinya, anak anda sudah boleh mula bercinta sekiranya mereka sudah yakin dan bersedia untuk mengambil tanggungjawab dan tekanan. Jika anda rasa kurang selesa dengan kedewasaan anak anda, berbincanglah dengan mereka tentang perasaan anda di samping memberikan mereka sokongan dan perhatian anda. Mereka akan rasa lebih bersyukur jika anda memberikan nasihat dan dorongan daripada anda.

Hello Health Group
 tidak menyediakan nasihat perubatan, diagnosis, atau rawatan.


Pakai Seluar Slim Fit Boleh Buat Sperma Lelaki Kurang Subur? Betul Ke?

Zaman sekarang,
fesyen
 atau stail ‘hipster’ ala-ala Wak Doyok telah menjadi trend golongan lelaki muda. Antara ciri utama pemakaian gaya ini adalah baju dan seluar yang memiliki
cutting slim fit
. Namun, ada ura-ura yang mengatakan bahawa pakai seluar ketat boleh buat lelaki kurang subur. Betul ke ni?

Lelaki & ketidaksuburan

Setiap kali berbicara tentang ketidaksuburan pasangan suami isteri, sudah pasti wanita yang banyak dipersalahkan. Namun, kajian menunjukkan bahawa ia juga sebenarnya adalah berpunca daripada lelaki.

Menurut Pakar Perunding Kanan Pusat Perubatan Universiti Kebangsaan Malaysia (PPUKM), Profesor Datuk Dr Zainul Rashid Mohd Razi, tahap kesuburan lelaki secara puratanya menunjukkan penurunan yang agak ketara.

Beliau turut menyatakan bahawa punca ini berlaku adalah disebabkan oleh gaya hidup semasa yang semakin berubah termasuklah bab pemakanan yang tidak sihat dan pemakaian seluar yang terlalu ketat.

Persoalannya, apa kaitan seluar
slim fit
 dengan ketidaksuburan lelaki?

Mengapa seluar ketat boleh buat lelaki kurang subur?

Laman sesawang Perkhidmatan Kesihatan Kebangsaan United Kingdom (NHS) pula menyatakan bahawa pemakaian seluar
slim fit
 boleh mengakibatkan suhu
testis
 meningkat sehingga 1 darjah celsius. Jadi, ia mungkin merupakan salah satu daripada punca lelaki menjadi kurang subur.

Kenyataan ini turut disokong oleh Dato’ Dr. Hamid Arshad melalui laman sosial Facebook miliknya. Beliau menyatakan bahawa pemakaiannya seluar yang terlalu ketat akan menyebabkan testis melekat dan terperap lalu menyebabkan suhunya menjadi panas.

Jadi, beliau menyarankan lelaki untuk tidak memakai seluar
slim fit
 untuk mengelakkan perkara ini menjadi lebih teruk. Selain itu, Dr. Hamid turut mencadangkan untuk lelaki menyejukkan testis mereka menggunakan pek ais dilakukan setiap kali sebelum bersama isteri.

Sebenarnya, pemakaian seluar yang terlalu ketat mungkin merupakan salah satu daripada punca ketidaksuburan lelaki. Pun begitu, ia tidak boleh dipersalahkan sepenuhnya kerana terdapat banyak lagi punca lain seperti pemakanan, kecacatan genetik, kekurangan hormon
testosteron
 dan beberapa kondisi kesihatan yang lain.

Pun begitu, lebih baik mencegah sebelum parah, bukan?

Konklusi

Kesimpulannya, seluar yang mempunyai
cutting slim fit
mungkin akan membuat anda nampak lebih
trendy
. Namun, masih ada risikonya. Jadi, tidak salah untuk bergaya
hipster
ala-ala Wak Doyok, cuma elakkan daripada memakai seluar
slim fit

ni tau!

Hello Health Group
 tidak menyediakan nasihat perubatan, diagnosis, atau rawatan.